text:
विदेह 01 अप्रैल 2008 वर्ष 1 मास 4 अंक 7
एहि अंकमे अछि:- 01 अप्रैल 2008 वर्ष 1 मास 4 अंक 7
1. शोध लेख: मायानन्द मिश्रक इतिहास बोध (आँगा)
प्रथमं शैल पुत्री च/ मंत्रपुत्र/ /पुरोहित/ आ’ स्त्री-धन केर संदर्भमे
2. उपन्यास सहस्रबाढ़नि (आँगा)
3. महाकाव्य महाभारत (आँगा) 4. कथा(हम नहि जायब विदेश)
5. पद्य ज्योति झा चौधरीक पद्य विशाल समुद्र
आ’ आन कविक अन्यान्य कविता आन कविक अन्यान्य रचना
6. संस्कृत शिक्षा (आँगा) 7. मिथिला कला- चित्रकला चित्रकार प्रीति
8. संगीत शिक्षा (आँगा) 9. बालानां कृते (एकांकी –अपाला आत्रेयी- अंतिम भाग)
10. पंजी प्रबंध पंजी संग्रहकर्त्ताश्री विद्यानन्द झा”मोहनजी” पंज्जीकार
11. मिथिला आ’ संस्कृत( सर्वतंत्रस्वतंत्र बच्चा झाक जीवनी-दोसर भाग)
12. भाषा आ’ प्रौद्योगिकी 13. रचना लिखबासँ पहिने… (आँगा) 14. प्रवासी मैथिल English मे
अ. VN Jha केर Globalization- Is it a boon or a curse for the Maithils?
आ.VIDEHA,Mithila,Tirbhukti, Tirhut…(आँगा)
विदेह (दिनांक 01 अपैल, 2008)
संपादकीय
वर्ष: 1 मास: 4 अंक:7
मान्यवर,
विदेहक नव अंक (अंक 7 दिनांक 1 अप्रैल 2008) ई पब्लिश भ’ रहल अछि। एहि हेतु लॉग ऑन करू http://www.videha.co.in | एहि अंकमे विवेकानन्द झाक अंग्रेजी निबंध साहित्यकेँ समाजसँ जोड़बाक उद्देश्यसँ राखल गेल अछि। ज्योतिझाचौधरीक कविताक संग पञ्जीकारजीक पञ्जी पर निबंध देल गेल अछि। प्रवासी मैथिल स्तंभमे विदेहक इतिहासकेँ आँगा बढ़ाओल गेल अछि।
रचना लिखबासँ पहिने.. स्तंभमे मैथिली अकादमी द्वारा निर्धारित भाषाक अंकन कएल गेल अछि,एहिमे विशेष वृद्धि कएल गेल अछि। श्री उदय नारायण सिंह नचिकेता, निदेशक, केन्द्रीय भाषा संस्थान, मैसूर केर मेल प्राप्त भेल आ’ ओ’ लिखलन्हि जे ओ’ एकरा डॉ. श्री बी मल्लिकार्जुनकेँ अग्रसारित कए देलन्हि, जे केन्द्रीय भाषा संस्थान, मैसूरमे भाषा पौद्योगिकी विभागक अध्यक्ष छथि। श्री मल्लिकार्जुनजीक ई-मेल सेहो प्राप्त भेल आ’ ओ’ लिखलन्हि अछि, जे एकरा कमेटीक समक्ष राखल जायत। बी. मल्लिकार्जुन मैथिली स्टाइल मनुअल बनएबाक कार्यकेँ आगाँ बढ़ा रहल छथि।
प्रीति द्वारा कला आ’ चित्रकला स्तंभ चित्रित कएल गेल अछि।
मिथिलाक रत्नमे साहित्यकारक अतिरिक्त खेलकूद आ’ अन्यान्य विधासँ संबंधित (संगीत,फिल्म,पत्रकारिता,इतिहास,संस्कृत आ’ अंग्रेजी, अर्थशास्त्री,डिप्लोमेट,रजनीतिज्ञ आदि)मिथिलाक विभूतिक चित्र प्रदर्शित अछि। वेबसाइट खोलला अनन्तर विद्यापतिक ‘बड़ सुखसार पाओल तुव तीरे’क वाराणसीक गंगातट पर शहनाइ पर भारत रत्न बिस्मिल्लाह खान द्वारा बजाओल, आ’ तबला पर किसन महाराज आ’ वायलिन पर श्रीमति एन. राजम द्वारा बजाओल संगीत बाजि उठैत अछि। संपर्क_खोज स्तंभ पर मिथिला आ’ मैथिलीक साइट सभक संकलन/लिंक देल गेल अछि।विदेहक अपन सर्च इंजिनसँ विदेहक नव-पुरान अंककेँ ताकल जा’ सकैत अछि। दोसर सर्च इंजिनसँ मैथिलीक विशेष संदर्भमे संपूर्ण वेबकेँ ताकि सकैत छी।पुरान किताब सभक डिजिटल इमेजिंग विदेह कॉर्पोराक अंतर्गत करबाओल जा’ रहल अछि। वेब सर्चेबल डिक्शनरी जाहिमे पाठक नव-नव शब्द जॉड़ि सकताह केर कार्य सेहो आरंभ कएल गेल अछि। मैथिलीमे बालानांकृतेक एनीमेशन सेहो शुरू कए देल गेल अछि।प्ञ्जीक मिथिलाक्षर आ’ देवनगरीक पत्रक सेहो स्कैनिग शुरू भ’ गेल अछि। ई सभ शीघ्र आर्काइवक अंतर्गत देल जायत।विदेहक पुरान अंक सामान्य आ’ pdf फॉर्मेटमे आर्काइवक अंतर्गत राखल गेल अछि। पाठक पाक्षिक पत्रिकाक pdf संस्करण डाउनलोड सेहो कए सकैत छथि।प्रथम पृष्ठ पर देवनागरी टाइप करबाक हेतु किछु सहयोगी लिंक देल गेल अछि। एहि तरहक तेसर लिंक पर ऑनलाइन टाइप क’ कॉपी क’ ई-मेल किंवा वर्ड दॉक्युमेंटमे पेस्ट क’ सकैत छी।
अपनेक रचना आ’ प्रतिक्रियाक प्रतीक्षामे।
गजेन्द्र ठाकुर 01.04.2008
389,पॉकेट-सी, सेक्टर-ए, बसन्तकुंज,नव देहली-110070.
http://www.videha.co.in
ggajendra@videha.co.in
ggajendra@yahoo.co.in
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।


c: text/html

text:
दजला नदी
दजला नदी, जेकरा टाइग्रिस नदी सेहो कहैत अछि, तुर्की क तोरोस पर्वत क दक्षिणपूर्वी भागसँग निकल तुर्की तथा इराक मे दक्षिण दक्षिण-पूर्व कऽ ओर १,८४० किमी तक बहने के पश्चात् फ़ुरात नदी मे कुराना नामक स्थान पर मिलैत अछि। ई संगमस्थलसँ दुनु नदि शौतिल अरब नामसँ १९२ किमी दक्षिण पूर्व मे बहकर फारस की खाड़ी मे गिरैत अछि । दजला नदी अपने ऊपरी भागमे तीव्रगामी अछि, अत: इसे यहाँ केवल हलुक नाव द्वारा पार कएल जाएत । एकर तट पर बसरा, बगदाद आ मोसुल प्रमुख नगर स्थित अछि ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- लिविअस.ऑर्ग: दजला नदी
- जल संसाधनों और अन्तर्राष्ट्रीय नियमो पर पुस्तक परिणाम शान्ति महल पुस्तकालय
- दजला और युफ़्रेत नदियाँ और इराक की पानी की ज़रूरतें

robotstxt: allowed

filter: keep


text:
सुरक्षित मातृत्व
अइ भाग मे सुरिक्षत मातृत्व कें विषय मे विस्तार सं जानकारी देल गेल छै.
हर साल कतेकों 1,400 महिलाएं गर्भधारण आ प्रसव से जुड़ल दिक्कतक कें कारण मयर जायत अछि. गर्भावस्था कें दौरान हजारक हजार दोसर महिलाक पेचिदगियक कें शिकार भ जायत अछि, अइ मे सं कतेकों महिलाआक आ ओकर बच्चाक कें लेल जानलेवा होयत अछि, या ओकरा गम्भीर रूप सं अक्षम बना क छोड़य देयत छै.
प्रसव कें खतरों कें बहुत घटैएल जा सकय छै, अगर महिला गर्भावस्था सं पहिले स्वस्थ होय आ पोषण सं भरपूर होय, अगर हरेक गर्भधारण कें दौरान कम सं कम चार बेर प्रशिक्षित स्वास्थ्य कार्यकर्ता सं ओकर जांच हाये, आ अगर डॉक्टर, नर्स, या दाई जैना प्रशिक्षित कें जरिये ओकर प्रसव करैल गेल होय. बच्चाक कें पैदाइश कें 12 घंटे बाद आ प्रसव कें छह सप्ताह बाद सें हों महिला कें जांच कैल जैबाक चाही.
प्रसव सं पहिले आ प्रसव बाद कें सेवाक उपलब्ध करेनाय, प्रसव मे मदद कें लेल स्वास्थ्य कार्यकर्ताआक कें प्रशिक्षण देनाय, आ गर्भावस्था आ प्रसव कें दौरान गम्भीर दिक्कतक सं घिरल महिलाआक कें लेल देखभाल आ आगूं बढ़ल स्वास्थ्य सेवाआक कें खास इंतजाम करएय कें मुख्य जिम्मेदारी सरकारक कें छै. बेसितर सरकारक नें महिलाआक कें खिलाफ कोनों तरह कें भेदभाव कें खात्मे कें सम्मेलन कें अंतरराष्ट्रीय समझौते कें अपन मंजूरी देनेय छै, जइ मे जरूरतमंद गर्भवती महिलाआक कें सेवाक उपलब्ध करावय कें कानूनी बाध्यता शामिल छै.
सुरक्षित मातृत्व कें मुख्य संदेश-१
सभ परिवारों कें लेल गर्भावस्था आ प्रसव कें खतराक कें निशान कें पहचान करएय मे सक्षम होनाय आ अगर समस्या उठएयत छै त तुरंत प्रशिक्षित लोगक सं मदद हासिल करएय कें लेल योजना आ संसाधनाक कें होनाय महत्वपूर्ण छै.हरेक गर्भावस्था मे किच्छू गड़बड़ भ जै कें खतरा रहय छै. अइ कतेकों पेचीदिगयाक सं बचल जा सकय छै. मां आ बच्चाक दूनू कें लेल पहिला प्रसव सबस सं बेसि खतरनाक होयत छै.
गर्भवती महिला कें हरेक गर्भधारण कें दौरान क्लीनिक या स्वास्थ्य केंद्रक पर कम सं कम चायर बेर जांचक जै कें जरूरत होयत छै. अइ बारे मे की बच्चा कतं पैदा होबाक चाही, प्रसव कें लेल ा्रशिक्षित कर्मियक कें सलाह लेनाय सें हो महत्वपूर्ण छै ;जैना डॉक्टर, नर्स या दाई.
चूंकि गर्भावस्था कें दौरान बिना चेतावनी कें खतरनाक दिक्कत खड़ा भ सकय छै, ऐना प्रसव कें पहिले या प्रसव कें तुरंत बाद परिवार कें सभ सदस्यक कें इ जानने कें जरूरत होय की नजदीकी अस्पताल या स्वास्थ्य केंद्र कत छै, आ कोनों समय महिला कें ओत तइक ल जै कें लेल योजना आ धन कें इंतजाम करय कें जरूरत छै.अगर संभव छै त मां बनय वाला महिला कें फौरी तौर पर स्वास्थ्य केंद्र या अस्पताल कें नजदीक ल जैबाक चाही, ताकि ओ चिकित्सकीय मदद कें पहुंच मे रहूं.
परिवार कें अगर पता होय की प्रसव मुश्किल या खतरनाक भ सकता छै तं प्रसव कें अस्पताल या जच्चा-बच्चा केंद्र मे होबाक चाही. सभी प्रसव, खासकर पहिला प्रसव, जच्चा-बच्चा केंद्र या अस्पताल मे ज्यादा सुरक्षित होयत छै.
सभ परिवारक कें खास खतराक कें बारे मे जनाय आ कखनो सें हो आवय वाला दिक्कत कें खतराक कें निशानक कें पहचान मे सक्षम हुअ कें जरूरत छै.
गर्भावस्था सं पहिले कें खतराक कें कारक
- पिछला प्रसव कें बाद दू साल सं भी सें हों कम कें समय कें अंतर होय.
- लड़की कें उम्र 18 साल सं कम या महिला कें उम्र 35 साल सं बेसि होय.
- महिला कें पहिले सं हीं चार या ओय सं बेसि बच्चाक होय.
- महिला कें पिछला प्रसव समय सं पहिले भेल होय या ओकर बच्चा जन्म कें समय 2 किलोग्राम सें हो कम वजन कें रहल होय.
- महिला कें पिछला प्रसव मे सें हों दिक्कत आएयल होय या ऑपरेशन सं प्रसव भेल होय.
- पिछला बेर गर्भ गिर चुकल होय या महिला कें मरल बच्चा भेल होय.
- महिला कें वजन 38 किलोग्राम संकम होय.
- महिला कें खतना भेल होय या ओकर यौन अंग काटल गेल होय.
गर्भावस्था कें दौरान खतरा कें निशान
- वजन कें नहि बढ़नाय; गर्भावस्था कें दौरान कम सं कम 6 किलोग्राम बढ़ेनाय चाही.
- खून कें कमी, पलकाक कें भीतर पीलापन; स्वस्थ पलेय लाल या गुलाबी होयत अछि, बेसि थकान या सांस फूलनाय.
- पैर, हाथ या चेहरा पर गैर मामूली फूलनाय.
- गर्भ कें चलनाय बहुत कम या बिल्कुल नहि.
मदद कें तुरंत जरूरत वालाक निशान
- गर्भावस्था कें दौरान योनि सं खून या ओकर थक्क ा आनाय या प्रसव के बाद खून कें बेसि या लगातार आनाय.
- सिर या पेट मे जबरदस्त दर्द होनाय.
- गंभीर रूप सं या लगातार उल्टियां होनाय.
- तेज बुखार आनाय.
- बच्चाक कें पैदाइश कें तयशुदा समय सं पहिले पाइन आनाय.
- ऐंठन होनाय.
- तेज दर्द होनाय.
- प्रसव कें लंबा खिंचनाय.
सुरक्षित मातृत्व कें मुख्य संदेश-२
डॉक्टर, नर्स या प्रशिक्षित दाई जैना प्रसव कें लेल प्रशिक्षित लोगक सं गर्भावस्था कें दौरान कम सं कम चायर बेर महिला कें जांच कराबक चाही आ हरेक प्रसव मे सहयोग करबाक चाही.
हरेक गर्भावस्था ध्यान दिअ जैबाक कें मांग करएयत छै, ऐना की किच्छू गड़बड़ भ जै के खतरा हमेशा बनल रहल छै. कतेकों खतरों कें टाला जा सकय छै.अगर महिला कें गर्भ ठहरने कें अंदेशा होय तं ओकरा जल्द स्वास्थ्य केंद्र या प्रसव कें लेल प्रशिक्षित लोगक सं मदद लेबाक चाही. अइ कें बाद हरेक गर्भावस्था कें दौरान ओकर कम सं कम चायर बेर जांच होबाक चाही आ हर प्रसव कें12 घंटे बाद आ छह सप्ताह बाद सें हो जांच कराबक जै चाहिए।
गर्भावस्था कें दौरान अगर खून रिस रहल होय या पेट मे दर्द होय या ऊपर दर्ज कैल गेल खतरा कें कोनों सें हों निशान होय, त तुरंत स्वास्थ्य कार्यकर्ता या लोगोक सं े संपर्क करबाक चाही.
प्रसव कें समय प्रशिक्षित कर्मियक कें सहयोग आ प्रसव कें12 घंटे बाद भेल मां कें जांच, मां या बच्चे कें बीमार पड़य या मयर जै कें संभावना घटा देयत छै.
प्रशिक्षित कर्मियक, जैना डॉक्टर- नर्स या प्रशिक्षित दाई सुरक्षित गर्भावस्था आ शिशु कें स्वस्थ हुअ मे अइ तरह मदद करतय-
- गर्भावस्था प्रगति कें जांच, ताकी कोनों समस्या आवा पर प्रसव कें लेल् महिला कें अस्पताल पहुंचायल जा सकय.
- उच्च रक्तचाप कें जांच, जे मां आ बच्चे दूनू कें लेल खतरनाक भ सकय छै.
- नियमति रूप सं खून कमी कें जांच आ आयरन/फोलिक पूरक द क आकेर पूर्ति
- मां आ नवजात शिशु कें संक्र मण सं बचावा कें लेल विटामिन कें पर्याप्त खुराक कें नुस्खा द क विटामिन ए की कमी वाला इलाकक मे.
- गर्भावस्था कें दौरान कोनों संक्र मण, खास क पेशाब कें रास्ते कें संक्र मण कें जांच आ एंटीबायोटिक सं ओकर इलाज करय क.
- मां आ नवजात शिशु कें टिटनेस सं बचाव कें लेल गर्भवती महिला कें टिटनेस कें दूटा इंजेक्शन द क.
- घेंघा रोग सं खुद कें आ अपन बच्चाक कें संभावित दिमागी आ शारीरिक अपंगता सं बचावा मे मदद कें लेल सभ गर्भवती महिलाआक कें भोजन मे केवल आयोडीन नमक कें इस्तेमाल कें बढ़ावा द क.
- इ जांच कयर क की गर्भ कें बढ़त ठीक छै या नहि.
अगर जरूरी होय तं मलेरिया रोधी गोली देनाय.
- प्रसव कें अनुभवक कें लेल मां कें तैयार करनाय आ ओकरा स्वयं तथा अपन बच्चे कें देखभाल करनाय आ अपन दूध पिलाबय कें बारे मे सलाह द क तैयार करनाय.
- गर्भवती महिला आ ओकर परिवार कें सलाह द क की बच्चा कत पैदा होय आ अगर प्रसव या प्रसव कें तुरंत बाद कोनोर्ं दिक्कत आवय तं मदद कैना हासिल की जाय.
- इ सलाह देकर की यौन-जनित संक्र मणक सं कैना बचल जा सकय छै.
- एच.आई.वी कें स्वैच्छिक आ गोपनीय जांच आ सलाह उपलब्ध करा क सभ महिलाआक कें एच.आई.वी कें स्वैच्छिक आ गोपनीय जांच आ सलाह कें अधिकार छै. जे गर्भवती आ नयी माताक संक्र मण कें शिकार अछि या ओकरा अंदेशा रहयत की ओ कहीं संक्र मण कें शिकार त नहि छै. ओकरा प्रशिक्षित स्वास्थ्य कार्यकर्ता सं सलाह लेबाक चाही की अपन शिशुअक कें संक्र मण कें खतराक सं कैना बचायल जा सकय छै, आ कैना अपन देखभाल कैंल जा सकय छै.
प्रशिक्षित व्यक्ति जानय छै की प्रसव के दौरान-
- प्रसव काल लंबा खिंच रहल छै (12 घंटे सं बेसि) त ओकरा कखन अस्पताल ल जै कें जरूरत छै.
- चिकित्सीय मदद कें कखन जरूरत छै आ ओकरा कैना हासिल कैल जै.
- संक्र मण कें खतराक कें कैना कम कैल जाय; साफ-सुथराक हाथ, साफ-सुथरे औजार आ प्रसव कें साफ-सुथरी जगह.
- अगर बच्चाक कें स्थिति सही नहि छै त की कैल जै.
- अगर मां कें बहुत खून आयब रहल छै त की कैल जै
- नाभि नाल कखन काटल जाय आ ओकर देखभाल कैना कैल जै.
- अगर सही तरीक ाक सं बच्चा सांस लेनाय शुरू नहि करतय त की कैल जै.
- जन्म कें बाद बच्चाक कें सूखा आ गर्म कैना राखल जै.
- जन्म कें तुरन्त बाद बच्चाक कें मां कें दूध कैना पिलैल जै.
- जन्म कें बाद कौन सा सावधानी बरतल जै आ मां कें देखभाल कैना कैल जै.
- अंधेपन सं बचावय कें लेल सुझाएल गेल बूंदें नवजात शिशु कें आंख में कैना डालल जै.
प्रसव कें बाद प्रशिक्षित कर्मियक कें चाहीकी:
- जन्म कें 12 घंटे कें अंदर आ छह सप्ताह कें बाद, महिला कें स्वास्थ्य कें जांच करूं.
- अगला गर्भधारण कें रोकय या टालय कें लेल महिला कें सलाह दिअ.
- महिला कें सलाह दिअ की एच.आई.वी जैना यौन जनित संक्र मण सं बचाव कैना कैल जा सकय या शिशुअक कें संक्र मण कें शिकार भ जै केंखतराक कें कैना कम कैल जै सकयछै.
सुरक्षित मातृत्व कें मुख्य संदेश-३
सभ गर्भवती महिलाआक कें गर्भावस्था कें दौरान आम दिनक सं कहीं बेसि खास क पौष्टिक भोजन आ आराम कें जरूरत होयत छै.
गर्भवती महिला कें परिवार मे उपलब्ध बेहतर भोजन कें जरूरत होयत छै - दूध, फल, सब्जियक, गोश्त, मछली, अंडा, अनाज, मटर आ फलियक। गर्भावस्था कें दौरान इ सभ भोजन सुरक्षित होयत अछि.
अगर महिलाक आयरन, विटामिन ए आ फॉलिक एसिड सं भरपूर भोजन करयत अछि त ओ गर्भावस्था कें दौरान स्वयं कें ताकतवर आ सेहतमंद महसूस करतय. अइ भोजन मे शामिल छै- माँस, मछली, अंडा, पत्तेदार हरी सब्जियां आ नारंगी या पीले फल आ सब्जियक. स्वास्थ्य कार्यकर्ता खून कें कमी सं बचय या ओकर इलाज करय कें लेल गर्भवती महिलाआक कें आयरन कें गोलिक, और विटामिन ए कें कमी वाला इलाकाक मे संक्र मण कें रोकथाम कें लेल विटामिन ए की पर्याप्त द सकय छी.
गर्भवती महिलाआक कें विटामिन ए कें रोजाना 10,000 अंतर्राष्ट्रीय इकाइयाक (आईयू) या सप्ताह मे 25,000 आईयू सं बेसि नहि लेबाक चाही.
इस्तेमाल कै जा रहल नमक आयोडीन वाला होबाक चाही. जे महिलाओक कें भोजन मे पर्याप्त आयोडीन नहि होयत, ओकरा बच्चा गिर जैबाक आ शिशु कें दिमागी या शारीरिक तौर पर अक्षम भ जै कें खतरा रहयत छै. घेंघा (गला कें सामने सूजन) साफ कर दय छै की महिला कें पर्याप्त आयोडीन नहि भेट रहल छै.
अगर खून कें कमी, मलेरिया या हुकवर्म हुअ कें अंदेशा छै त गर्भवती महिला कें स्वास्थ्य कार्यकर्ता सं सलाह लेबाक चाही.
सुरक्षित मातृत्व मुख्य संदेश-४
बीड़ी-सिगरेट, शराब, नशीली दवाई, जहरीले पदार्थ आदी गर्भवती महिलाआक आ छोट बच्चाक कें लेल नुकसानदायक होयत छै.
तंबाकू पी कं या एहन वातावरण मे रहय कं जत दोसर लोग तंबाकू पीवयत होय, या शराब पीब कं या नशीली दवाई ल कं गर्भवती महिला खुद अपन स्वास्थ्य कें आ भ्रूण कें स्वास्थ्य कें नुकसान पहुंचा सकय छै. इ महत्वपूर्ण छै की जखन तइक एकदम जरूरी नहि भ जाय आ प्रशिक्षित स्वास्थ्य कार्यकर्ता कें नुस्खाक मे शामिल नहि होय, गर्भावस्था कें दौरान दवाई नहि ले जै.
गर्भवती महिला अगर तंबाकू पीबयत छै तं ओकर बच्चा कम वजन कें पैदा भ सकय छै आ ओकर खांसी, सर्दी, गला में सूजन, निमोनिया या सांस सं जुड़ल दोसर दिक्कतक कें घेरे मे आयब जै कें अंदेशा बेसि भ सकय छै.
बच्चाक कें शारीरिक बढ़त आ दिमागी विकास कें तय करय कें लेल् गर्भवती महिलाआक आ छोट बच्चाक कें तंबाकू या भोजन पकावा वाला आग कें धुएं सं,, कीटनाशकक, खर-पतवार नाशकक आ दोसर जहर सं, आ सीसा; जे सीसा सं बनल पाइन केंआपूर्ति वाला पाइप मे भेटहि छै, गाड़ी कें धुआं आ किच्छू पेंट आदी अशुद्धिकारक सं बचावा जै कें जरूरत छै.
सुरक्षित मातृत्व मुख्य कें संदेश-५
कतेकों समुदायाक मे महिलाआक आ बच्चाक कें संग शारीरिक बदसलूकी सार्वजनिक स्वास्थ्य कें गम्भीर समस्या छै. गर्भावस्था कें दौरान भेल बदसलूकी महिला आ भ्रूण दूनू कें लेल खतरनाक होयत छै.
अगर गर्भवती महिला कें संग शारीरिक बदसलूकी भेल छै त ओकरा आ ओकर गर्भ कें भारी नुकसान पहुंच सकय छै. शारीरिक बदसलूकी कें शिकार महिलाक बच्चा पैदा करय मे नाकाबिल भ सकय छै. घर कें लोगक कें अइ खतराक सं खबरदार रहबाक चाही आ बदसलूकी करएय वाला सं बइच कं रखनाय चाही.
सुरक्षित मातृत्व मुख्य संदेश-६
जे लड़कियां शिक्षति व स्वस्थ छै आ जेकरा बचपन आ किशोर उम्र मे बढैया भोजन भेट रहल छै, ओकरा गर्भावस्था आ प्रसव कें दौरान परेशानी कें सामना नहि कर पड़तय.
पढ़ई आ लिखई कें क्षमता महिलाआक कें अपन आ ओकर परिवार कें स्वास्थ्य कें हिफाजत करएय में मदद करएय छै. कम सं कम सात साल कें स्कूली पढ़ाई करएय वाला लड़कियक कें किशोर उम्र मे गर्भवती भ जै कें खतरा, कम पढ़ल-लिखल या एकदम अनपढ़ लड़कियक कें मुकाबले काफी कम होयत आ ओकर देर सं शादी होय कें उम्मीद बेसि होयत छै.
बचपन आ किशोर उम्र मे भेटअहित पौष्टिक भोजन गर्भावस्था आ प्रसव मे आवा वाला दिक्कत घटा देयत छै. पौष्टिक भोजन मे शामिल छै-फलियक आ दोसर दाइल, अनाज, पत्तादार हरी सब्जियां, आ लाल/पीयर/नारंगी सब्जियां आ फल. जखन संभव होय, दूध आ दूध सं बनल चीज, अंडा, मछली, मुर्गा आ गोश्त सें हों भोजन में शामिल होबाक चाही.
महिलाआक आ लड़कियक कें खतरा योनि आ पेशाब कें रास्ते कें गम्भीर संक्र मण कें कारण बन सकय छै, जेकर नतीजा बांझपन या मौत भ सकय छै. महिलाआक कें खतरा प्रसव कें दौरान खतरनाक परेशानी पैदा कयर सकय छै आ लड़कियक आ महिलाआक कें दिमागी स्वास्थ्य कें लेल पइग दिक्कत खड़ा कयर सकय छै.
सुरक्षित मातृत्व कें मुख्य संदेश-७
हरेक महिला कें स्वास्थ्य कें देखभाल केंअधिकार छै,खास कं गर्भावस्था आ प्रसव कें दौरान. स्वास्थ्य कें देखभाल करएय वाला कें तकनीकी तौर पर प्रशिक्षित होबाक चाही आ महिलाआक कें साथ इज्जत सं पेश आबाक चाही.
गर्भावस्था कें दौरान, प्रसव कें दौरान आ जन्म कें बाद अगर महिला कें स्वास्थ्य देखभाल आ पेशेवर सलाह तइक पहुंच छै तं गर्भावस्था आ प्रसव कें कई खतराक कें टालल जा सकएय छै.
जतेक महिलाआक कें डॉक्टर, नर्स या दाई जैना प्रसव कें प्रशिक्षित लोगक कें सेवाक आ जरूरत पड़एय पर प्रसव सं जुड़ल आपात देखभाल कें सेवा हासिल करएय कें अधिकार छै.
जानकारी आ सलाह कें जरिये स्वास्थ्य कें बेहतर देखभाल महिलाआक कें अपन स्वास्थ्य कें बारे मे फैसला लेवय मे सक्षम बनवयत छै. मातृत्व देखभाल कें जरूरत वाला महिला कें लेल स्वास्थ्य कें सहूलियतयक तइक पहुंचेनाय आसान होबाक चाही, आ एकर खर्च अइ सेवाआक कें इस्तेमाल सं ओकरा रोकने वाला नहि होबाक चाही. स्वास्थ्य कें देखभाल मे लगल लोगक कें गुणवत्तापरक देखभाल कें कौशल मे दक्ष होबाक चाही. ओकरा प्रशिक्षित किया जाना चाही की महिलाआक कें साथ इज्जत सं पेश आऊं, सांस्कृतिक तौर-तरीकाक कें प्रति संवेदनशील होय, आ गोपनीयता आ निजता के महिला अधिकार कें सम्मान दिओ.
स्त्नोत: यूनीसेफ


text:
दिल्ली के प्रेस क्लब मे शनिदिन तेसर मिथिला महोत्सव केर आयोजन भेल. मैथिली गीतनाद, झिझिया आओर मैथिली नृत्य नाटिका पर लोक सभ झूमि उठलाह। एहि कार्यक्रम के आयोजन मैथिली पत्रकार ग्रुप के तरफ सं मैथिली भोजपुरी अकादमी आओर
प्रेस क्लब ऑफ इंडिया केर सहयोग सं कएल गेल। एहि मे सभ सं खास बात ई रहय जे कार्यक्रम मे शामिल कलाकार सभ मैथिल पत्रकार ग्रुप के सदस्य आओर हुनकर परिवार सं छलखिन्ह.
एहि कार्यक्रम मे बीजेपी के उपाध्यक्ष प्रभात झा जी आओर राष्ट्रीय प्रवक्ता सुंधाशु त्रिवेदी जीके संग, दिल्ली के विधायक संझीव झा जी, मैथिली भोजपुरी अकादमी के उपाध्यक्ष नीरज पाठक जी संबोधित सेहो करलाह। प्रभात झा जीक कहनाय छलन्हि जे मैथिली-मिथिलाक लsक अहां सभ लोक के समर्पण देखि मैथिल होए पर गर्व होएत अछि। सुंधाशु त्रिवेदी जीक कहनाय छलन्हि जे मिथिला लेल अखन काफी किछ करय के जरूरत अछि। जखन मिथिला मे विकासक बयार बहत तं देश मे अपने-आप विकासक बयार बहय लागत। हुनकर कहनाय छलन्हि जे मिथिलाक कण-कण मे इतिहास, सम्मान, पर्यटन बिखरल अछि एकरा संजोय क लोक सभ के बीच ल जाए के जरूरत अछि।
दिल्ली मे बनल एहि मैथिली पत्रकार ग्रुप मे दू सय सं बेसि पत्रकार शामिल छथिन्ह। एहि ग्रुप के तरफ सं साल भर कोनो नञि कोनो जनहित वाला कार्यक्रम के आयोजन होएत रहैत अछि। एहि सभ मे ग्रुप के महासचिव संतोष ठाकुर आओर पत्रकार मदन झा जीक विशेष योगदान रहय छनि। दिल्ली मे मैथिली पत्रकार के संग मैथिली लोक के संगठित करय और मिथिला-मैथिली के विकास के लेल ई ग्रुप काफी सक्रिय अछि।


text:
अपन मिथिला / २०७४ साउन २७ । श्रीलंका में रहल इन्डियान टीम शैनदिन से अन्तिम टेष्ट क्रिकेट खेलत । एहि सs पहिने दु टा खेलमें जितैत ३ खेलके टेष्ट शृंखलाके सिरिज २–० इण्डिया जीत चुकल अछि ।
पल्लेक इन्टरनेशनल रंगशालामें हुवाबला खेलमें श्रीलंका टोली शान्तावना जितके खोजिमें रहत । दुनु खेलमें शान्दार जित हात पारने इण्डिया उच्च मनोबलके साथमें तेस्रर टेष्ट सेहो अपन पक्षमें परै के दाउ में रहत । खेल नेपाली समयअनुसार १०ः१५ में सुरु हेत ।
पहिलका टेष्ट क्रिकेटमें इन्डिया श्रीलंकाके ३०४ रनसे हरौने छेल। दोस्रर टेष्ट में इन्डिया एक इनिङ्स आ श्रीलंका ऊपर ५३ रनके जित हात पारने छेल ।
इन्डिया श्रीलंकासंग ५ एक दिवसीय शृंखला सेहो खेलत। एक दिवसीय खेल अगष्ट २० तारिख से सुरु हेत । आ, इण्डिया श्रीलंकाबीच सेप्टेम्बर ६ में एक मात्र टि–ट्वान्टी सिरिज हेत ।


text:
मैसाम युवा सम्मान -2017
==================
मैथिली साहित्य महासभा ( मैसाम ) दिल्ली , युवा मैथिल लेखक सभ के आमंत्रित करैत अछि , "मैसाम युवा सम्मान -2017 " के लेल ! सम्मान अंतर्गत 25 हज़ार टाका के पुरस्कार आ प्रशस्ति पत्र देल जाइत अछि !
मैथिली भाषा के 40 बरख तक के युवा लेखक अप्पन स्वरचित पोथी के 4 प्रति , देल गेल पता पर 16 अगस्त तक पठा सकैत छी ! तीन सदस्यीय चयन समिति, एक टा पोथी के चुनाव करताह, जिनकर लेखक के सितम्बर में दिल्ली में आयोजित भब्य कार्यक्रम में पुरस्कृत कायल जायत !
पोथी भेजबाक पता अछि ......
श्री अमर नाथ झा
अध्यक्ष, मैथिली साहित्य महासभा
विला :- 78 , द्वितीय तल , ब्लॉक :- १,
इरोज़ गार्डन , चार्मवुड विलेज , सूरजकुंड रोड
फरीदाबाद-121009 . मोबाइल : 8800333339
बेसी जानकारी के लेल महासचिव सs संपर्क कs सकैत छी !
श्री सुनीत ठाकुर
महासचिव , मैथिली साहित्य महासभा (दिल्ली)
मोबाइल : 9711117728 , 8700615846 .
2016 में पहिल मैसाम युवा सम्मान , श्री चन्दन कुमार झा जी के हुनक पुस्तक 'गामक सिमान पर' के लेल देल गेल छल । मैसाम के लेल गर्व के बात जे मैसाम द्वारा सम्मानित श्री चन्दन कुमार झा जी के एहि वर्ष "साहित्य अकादमी युवा पुरस्कार" सs सम्मानित कायल जा रहल छैन्ह !
आग्रह जे जल्दी अप्पन प्रकाशित पोथी भेजू , समय बहुत कम रहि गेल अछि ! धन्यवाद् !!
बेसी जानकारी के लेल संपर्क कs सकैत छी !
श्री सुनीत ठाकुर
महासचिव , मैथिली साहित्य महासभा (दिल्ली)
मोबाइल : 9711117728 , 8700615846 .
साभार -श्री सुनीत ठाकुर जी


text:
Friday, August 10, 2012
ओमप्रकाश झा- बुढ़िया मैयाँ
ओमप्रकाश झा
बुढ़िया मैयाँ
मोबाइलपर बाबूजीक फोन आएल। हम उठेलौं तँ कुशल क्षेमक बाद बाबूजी कहलथि- "बुढिया मैयाँ स्वर्गवासी भऽ गेलीह।" हम धक दऽ रहि गेलौं। एखने दू मास पहिने गाम गेल छलौं, तँ बुढ़िया मैयाँ स्वस्थ छलीह। ओना हुनकर अवस्था ९५ बर्ख छलन्हि। पता चलल जे हर्ट अटैक आबि गेल छलन्हि आ दरिभंगा लऽ जाइत काल बाटेमे हुनकर देहान्त भऽ गेलन्हि। बाबूजीक निर्देशानुसार हम तुरत गाम चलि देलिऐ। रातिमे गाम पहुँचलौं, तँ पता चलल जे दाह संस्कार लेल कठियारी गेल छथि सभ। माताजीक निर्देशक मोताबिक काठी चढेबा लेल हमहूँ कठियारी भागलौं। बुढिया मैयाँक दिव्य आ शान्त मुख देखि एना लागल जे ओ आब उठि बैसतीह। हुनका सानिध्यमे बिताओल समय मोनमे घुरिऐ लागल। एक दिन सभ एहिना शांत भऽ जाएत। बुढिया मैयाँ कखनोकेँ कहैत रहथिन जे बौआ, आब कते दिन बुढ़िया मैयाँ, हमर जे पार्ट छल से हम खेला लेलौं, आब अहाँ सभ अपन पार्ट खेलाइ जाइ जाउ। ठीके कहै छलखिन्ह ओ। अपन पार्ट खेलाकेँ कते दिनसँ हमरा सबहक पूर्वज एहिना शांत होइत रहलाह आ नबका पात्र सभ मनुक्ख आ मनुक्खताकेँ आगू बढ़बैत रहलाह। ई खेल सतत चलैत रहत। नव-नव पौध आंगनमे आबैत रहत आ पुरान गाछ सभ अहिना धाराशायी होइत रहत। मायाक जंजालमे बान्हल हम सभ अहिना मुँह ताकैत रहब। कतेक असहाय भऽ जाइ छै मनुक्ख, जखन कियो अपन सामनेसँ चलि जाइ छै आ ओ किछु करबामे असमर्थ रहैत अछि। एहने विचार सभ मोनमे आबैत रहल आ हुनकर चिता जरैत रहलन्हि। जखन दाह संस्कार पूर्ण भऽ गेलै तँ हरिदेव कक्का कहलथि- "कोन विचारमे हरायल छी ओम बौआ। चलू आब नहा कऽ गामपर चली। ओहिनो भोर भऽ गेल। नहा-सोना कऽ कनी सुतब, रतिजग्गा भऽ गेल।" हम कहलियन्हि- "कक्का, बुढिया मैयाँ बड्ड मोन पड़ै छथि।" हरिदेव कक्का बजलाह- "छोडू ने ई सभ गप, हमरा की नै मोन पड़ै छथि? ऐ लेल गाम नै जाएब की? मोन खराप कऽ ली बिना सुतने। अरे भेलै चलू, ९५ बरख केर पाकल उमैर मे गेलथि, कते शोक मनाएब।" हम चुपचाप चलि देलिऐ गाम दिस। आबिकेँ नहा-सोना कऽ सुतै लेल गेलौं। ओतए आँखि मुइन सुतबाक उपक्रम करऽ लागलौं। आँखि मुनैत देरी बुढ़िया मैयाँ सामने ठाढ़ भऽ गेलीह। हमरा दिस सिनेहसँ ताकैत वएह पुरना सवाल पूछऽ लागली जे बौआ खेलौं। हम हुनका एकटक ताकैत रहि गेलौं।
बुढिया मैंया हमर बाबाक काकी छलीह। हमर प्रपितामही लागैत छलीह। पूरा आंगनमे सभसँ जेठ आ आब तँ बच्चा सभक संग सभ गोटे हुनका बुढ़िया मैयाँ कहऽ लागल रहन्हि। पूरा आंगनक बच्चा सभक सम्पूर्ण भार हुनके पर रहै छलन्हि आ ओ एकरा पसिन्न करै छलखिन्ह। बच्चा सभसँ खूब सिनेह रहै छलन्हि हुनका। हमरा सभ केँ खुएनाइ हुनके जिम्मा रहै छलन्हि। जखने हम सभ खाइमे एको रत्ती हिचकिचाइ छलिऐ की ओ तुरत्ते तोता कौर आ मैना कौर बनाकेँ खुआबऽ लागै छलीह। माताजी गामपर पहुँचैत देरी हमरा सभकेँ हुनकर संग लगा दैत छलीह। जेना हमरा बूझल-ए, बुढिया मैयाँ ३५ बरखक आयुमे वैधव्य प्राप्त केने छलथि। हुनका तीन गोट पुत्र श्रीदेव, रामदेव आ विष्णुदेव छलखिन्ह। विष्णुदेव बाबाक पुत्र हरिदेव कक्का छलाह जिनका सँ हमरा बड्ड पटै छल। श्रीदेव बाबा खेती पथारी करै छलाह। रामदेव बाबा आ विष्णुदेव बाबा नौकरी करै छलाह आ आब रिटायर भऽ केँ गामेमे रहै छलाह। बुढ़िया मैयाँक तीनू पुत्र आ तीनू पुतौह जीविते छलखिन्ह। हम नौकरी भेटलाक बाद कखनो काल गाम जाइत छलौं तँ बुढिया मैयाँ कहथि जे भगवान हमरा उठबैमे किए देरी लगा रहल छथि, हम चाहै छी जे तीनू पुत्रक सामने आँखि मुनी। पूरा आंगनक बच्चा बच्चा बुढिया मैयाँक चेला छल। हमहूँ छलौं। किए नै रहितौं, ओ निश्छल प्रेम, ओ देखभाल सभ गोटेकेँ हुनका दिस आकर्षित करै छलै। सभ पुतौह हुनका लग नतमस्तक रहैत छलीह। बुढिया मैयाँक हुकुमक अवहेलना कियो नै करैत छल। सबहक लेल हुनका मोनमे नीक भावना छलन्हि। हम तँ हुनकर जाउतक पोता छलौं, मुदा ओ कहियो आन नै बुझलथि। एहेन बुढ़िया मैयाँक पौत्र हरिदेव कक्का केर गपसँ हमरा बड्ड छगुनता लागल छल। हम सोचैत रही जे एखन चौबीसो घण्टा नै भेल हुनका मरल आ ई सभ हुनका बिसरैमे लागि गेलाह। किए, एना किए? ठीक छै जन्म मरणपर अपन बस ककरो नै छै, मुदा जे एतेक बर्ख धरि हमर धेआन राखलक, की हम ओकरा लेल किछो दिन, किछो बर्ख धरि नै सोची।
यएह सभ सोचैत कखनो आँखि लागि गेल। एकाएक हंगामासँ निन्न टूटल। जल्दी कोठलीसँ बहरेलौं। आंगनमे बुढ़िया मैयाँक तीनू पुतौह वाक युद्धमे लीन छलथि। पता चलल जे बुढ़िया मैयाँक गहना गुड़ियापर बहस होइत छल। श्रीदेव बाबाक कनियाँ एक दिस छलखिन्ह आ रामदेव बाबा आ विष्णुदेव बाबा केर कनियाँ एक दिस। बहसक विषय वस्तु छल एकटा अशर्फी। बुढ़िया मैयाँक पेटीमे १६ गोट अशर्फी छलै। तीनू पुतौह ५-५ टा हिस्सा लेलाक बाद सोलहम अशर्फीपर भीड़ल छलीह। पहिने कहा सुनी भेल आ बादमे व्यंग्य आ गारिक समायोजन सेहो भेल। हम जल्दीसँ आँगनसँ बाहर दलानपर चलि एलौं। ओतुक्का दृश्य कोनो नीक नै छल। बुढ़िया मैयाँक तीनू पुत्र हुनकर कोठलीक अधिकार विषयपर धुरझार वाक युद्धमे लागल छलाह। हमरा ई सीन किछु किछु संसद आ विधान सभाक सीन जकाँ लागै छल। तीनू भाइ अपन अपन कण्ठक उच्च स्वर प्रवाहसँ लाउडस्पीकरकेँ मात देने रहथिन्ह। एना लागै छल जे एकटा लहाश आइ खसिये पड़तै। हम बड्ड डरि गेलौं आ बाबूकेँ फोन लगेलियन्हि- "बाबूजी, एतए तँ मारा-मारीक भयंकर दृश्य उपस्थित भेल अछि। आब की हेतै।" बाबूजी कहलाह- "अहाँ नै किछु बाजब। यौ दियादी झगड़ा एहिना होइ छै। फेर मेल भऽ जेतन्हि।" मुदा हमरा नै रहल गेल आ झगड़ाक स्थान पर जा केँ हम कहलियन्हि जे बाबा अहाँ सभ क्रिया-कर्म हुअए दियौ, तकर बाद ऐ मुद्दाक समाधान कऽ लेब। विष्णुदेव बाबा बजलथि- "समाधान तँ आइये हेतै। हमहूँ तैयारे छी।" हम बजलौं- "एना नै भऽ सकैए जे ओइ कोठलीकेँ बुढ़िया मैयाँक स्मृति बनाओल जाए।" ऐ बेर श्रीदेव बाबा बजलाह- "बड़का ने एला स्मृति बनबाबैबला। बुढिया की कोनो चीफ मिनिस्टर छलै आ की कतौक प्रेसीडेण्ट।" हम गोंगियाइत बजलौं- "मुदा बाबा ओ हमरा सभक एकटा स्तम्भ छलीह। मजबूत स्तम्भ।" रामदेव बाबा मुस्की दैत हमरा दिस ताकैत बजलाह- "ई छौंडा चारि लाइन बेसी पढ़िकेँ भसिया गेलै हौ। ई नै बुझै छै जे पुरना घर खसैत रहै छै आ नबका घर उठैत रहै छै। बुढिया बड्ड दिन राज केलकै नूनू, आब हमर सबहक राज भेल, हम सब फरिछा लेब।" तीनू गोटे हमरे पर भिड़ गेलाह। हम तुरत ओइठामसँ गाछी दिस निकलि गेलौं, जतए बुढिया मैंयाकेँ जराओल गेल छलन्हि। साराझपी नै भेल छल। ओइ स्थानपर छाउर छल, जतए हुनका जराओल गेल छल। हमरा लागल जेना बुढ़िया मैयाँ ओइ छाउरमे सँ निकलि हमरा सामने ठाढ़ भऽ गेलीह आ कहऽ लागलीह- "बउआ अही माटिसँ एकदिन हम निकलल छलौं आ अही माटिमे फेरसँ चलि एलौं। अहाँ कथी लेल चिन्तित होइ छी। हमर स्मृति अहाँक मोनमे अछि, सएह हमर पैघ स्मृति अछि। जखन पुरना घर खसै छै ने, तँ ओकर मलबा एहिना कात कऽ देल जाइ छै। ओइ जगहपर नबका घर बनाओल जाइत अछि। हम पुरान घर छलौं, खसि पड़लौं, अहाँ सभ नब घर छी, जाउ उठै जाउ आ नाम करू। ऐसँ हमरो आत्मा तृप्त रहत। बिसरि गेलौं, बच्चामे अहाँ सभकेँ घुआँ-मुआँ खेलबैत छलौं तँ की कहै छलौं, नब घर उठए, पुरान घर खसए।" हमरा अपन नेनपनक खेल मोन पड़ए लागल। बुढिया मैंया अपन ठेहुनपर चढा कऽ घुआँ मुआँ खेलबै छलीह। की ई संसार एकटा घुआँ मुआँक खेल थीक। ऐमे एहिना पुरना घर खसाकेँ बिसरि देल जाइए आ नबका घर सभ अपन चमक देखबैत रहैए। हम ओइठामसँ सोझे बाजार दिस विदा भऽ गेलौं ई बड़बड़ाइत जे नब घर उठए, पुरान घर खसए।
Posted by Gajendra at 12:45 PM
Labels: ओमप्रकाश झा
Subscribe to: Post Comments (Atom)


text:
खांसी, जुकाम आ बेसि गंभीर बीमारिक
अइ आलेख मे खाँसी, जुकाम आ बेसि गंभीर बीमारियक कें विषय मे विस्तार सं जानकारी देल गेल छै.
खांसी, जुकाम आ बेसि गंभीर बीमारिक
खांसी, जुकाम आ बेसि गंभीर बीमारिक के बारे मे सूचना बांटनाय आ ओय कें अनुसार काज करनाय क्याक आवश्यक छै.
खांसी, जुकाम, गला खराब होनाय आ नाक बहनाय बच्चाक कें जीवन कें आम घटना होएयत छै. सें हों, किच्छू मामलक मे, खाँसी आ जुकाम न्यूमोनिया या तपेदिक (टी.बी.) जैना गंभीर बीमारिक कें लक्षण होएयत छै. वर्ष 2000 मे 5ा साल सं छोट आयु कें 20 लाख बच्चाक कें मृत्यु श्वसन तंत्र के संक्र मित हुअ कें वजह सं भेल.
खांसी, जुकाम आ अधिक गंभीर बीमारिक कें मुख्य संदेश-१
जइ बच्चा कें खाँसी या सर्दी-जुकाम होय ओकरा गर्म रखबाक जै चाहि आ ओ जतैक खा-पी सकएय ओतवे ही खाने-पीने कें लेल प्रोत्साहित करबाक चाहि.
नन्हा आ बहुत छोट बच्चा शरीर कें गरमी आसानी सं खो देएयत छै. जखन ओकरा सर्दी-जुकाम या खांसी होय तं ओकरा कपड़ा ओढाकर गर्म रखबाक जै चाहि.
जइ बच्चा कें खाँसी, सर्दी-जुकाम, नाक बहनाय आ गला खराब होएय कें शिकायत होय आ ओ सामान्य तरीका सं सांस ल पा रहल होय त ओ घर मे ही कोनों दवाई कें बिना ठीक भ जतैय. ओकरा गर्म रखाएय कें आवश्यकता छै, मुदा बेसि गर्म नहि, तथा ओकरा निक तरह खेनाय-पीनाय देवाक जै चाहि. जखन कोनों स्वास्थ्य कर्मचारी कहूं तखेने ही दवाई देवाक चाहि.
जइ सं बुखार या ज्वर छै ऐहन बच्चा कें साधारण ठंडा पानी सं न की बहुत बेसि ठंडा पानी सं स्पॉन्ज (गीले कपड़ा सं शरीर पोंछनाय) करबाक जै चाहि. जत मलेरिया कें प्रकोप छै ऐहन क्षेत्रक मे, बुखार खतरनाक भ सकएय छै. बच्चा कें तुरंत स्वास्थ्य कर्मचारी कें देखाब जै चाहि.
खांसी या सर्दी-जुकाम मे बच्चे कें बहएयत भेल नाक अक्सर साफ कें जबैक चाहि, विशेषत: बच्चा कें सोनाय सं पहिले. नमी युक्त वातावरण श्वास लेनाय मे मदद कयर सकएय छै आ यदि बच्चा उबलएयत भेल पानी कें पतीला सं त नहि पर गर्म पानी कें पतीला सं श्वास कें द्ववारा भाप लय त ओ आ आराम मिल सकएय छै.
स्तनपान करएय वाला बच्चा कें खांसी आ सर्दी-जुकाम कें दौरान दूध पीवएय मे कठिनाई भ सकएय छै. मुदा स्तनपान बीमारी सं लडएय आ बच्चक बच्चा कें बढएय कें ले बहुत सें हों आवश्यक होएयत छै, अई माँ कें चाहि की ओ बच्चे कें दूध पिलेनाय जारी राखूं. यदि बच्चा दूध चूस नहि पा रहल, त स्तनों कें दूध एकटा साफ कप मे निकाल कयर बच्चा कें पिलैल जा सकएय छै.
जे बच्चा स्तनपान नहि कयर रहल छै त ओकरा थोड़ा-थोड़े अंतराल पयर थोडा-सा खाना-पीनाय कें लेल कहबाक चाहि. जखन बीमारी खत्म भ जाय त बच्चा कें कम सं कम एक सप्ताह तइक एक समय आ बेसि भोजन देवाक जै चाहि. जखन तइक बच्चा कें वजन बीमार हुअ स पहिल जतैक छलय ओतक नहि भ जाएयत ओकरा स्वस्थ नहि मानल जायत.
खांसी व सर्दी-जुकाम आसानी सं फैलएयत छै. जेकरा खाँसी आ सर्दी-जुकाम छै ओय लोगक कें बच्चा कें आसपास छींकनाय, खांसनाय या थूकनाय नहि चाहि.
खांसी, जुकाम आ बेसि गंभीर बीमारियक कें मुख्य संदेश -२
कभी-कभार, खासी आ सर्दी-जुकाम कोनों गंभीर रोग कें लक्षण होएयत छै. जइ बच्चा कें ऐहन मे सांस लेनाय मे कठिनाई भ रहल होय या ओ जल्दी-जल्दी सांस ल रहल होय त ओकरा न्यूमोनिया भ सकएय छै, जे फेफडा का एक संक्र मण छै. इ एकटा प्राणघातक बीमारी छै आ ओ बच्चा कें तुरंत कोनों स्वास्थ्य सुविधा केंद्र सं उपचार कें आवश्यकता छै.
खासी आ सर्दी-जुकाम, गला खराब होनाय आ बहती नाक कें बेसि सं बेसि दौर दवा कें आवश्यकता कें बिना ही ठीक भ जाएयत छै. मुदा कभी-कभार इ बीमारिक न्यूमोनिया कें लक्षण होएयत छै, जे फेफड़ा कें संक्र ामक रोग छै आ सामान्यत: ओएय मे एंटिबायोटिक्स कें आवश्यकता होएयत छै. यदि कोनों स्वास्थ्य कर्मचारी न्यूमोनिया कें उपचार कें लेल एंटिबायोटिक्स देएयत छै, त इ आवश्यक छै कें निर्देशक कें पालन कैल जै आ वै निर्देशक कें अनुसार जखन तइक आवश्यकता हाये दवा देल जै, चाहे बच्चा ठीक ही क्याक नहि भ जै.
अभिभावकक द्ववारा बीमारी कें गंभीरता नहि पहचान पेनाय आ तुरंत चिकित्सकीय सुविधा नहि उपलब्ध हुअ सं बहुत सारा बच्चा मयर जाएयत छै. न्यूमोनिया कें कारण मरएय वाला बहुत सारा बच्चा कें बचाएल जा सकएय छै यदि:
- माता-पिता आ परिपालक इ समझ जै कें तेज गति सं साँस लेनाय आ साँस लेवय मे कठिनाई होनाय, दूनू ही खतरा कें लक्षण छै आ ऐहन स्थिति मे तुरंत चिकित्सकीय मदद कें आवश्यकता होएयत छै.
- चिकित्सकीय मदद आ कम खर्चीली दवाइ तुरंत उपलब्ध छै.
- यदि बच्च मे अइ तरह कें लक्षण दिखाई दें त ओकरा तुरंत कोनों प्रशिक्षित स्वास्थ्य कर्मचारी या स्वास्थ्य केंद्र जेबाक चाहि.
- बच्चा सामान्य सं अधिक गति सं साँस ल रहल होय: 2 सं 12 महीने कें बच्चे कें लेल एक मिनट मे 50 या बेसि बेर सांस; 12 महीना सं 5 साल तइक कें बच्चा कें लेल एक मिनट मे 40 या अधिक बेर सांस ल रहल होय
- बच्चा कठिनाई सं श्वास ल रहल होय या हवा कें लेल छटपटा रहल होय
- जखन बच्चा सांस अंदर खींचएयत छै त छाती कें निचला हिस्सा अंदर धंस रहल होय , या फिर ऐहन लाएयग रहल होय जैना पेट ऊपर-नीचा कें ओर कयर रहल होय.
- बच्चा कें दो सप्ताह सं बेसि समय सं खासी होय.
- बच्चा स्तनपान करनाय या किच्छू पीवएय मे असमर्थ होय.
खांसी, जुकाम आ अधिक गंभीर बीमारिक कें मुख्य संदेश -३
परिवार कें सदस्य बच्चा कें न्यूमोनिया सं बचाव कयर सकएय छै बशर्ते की बच्चा कें जन्म सं छह महीने तइक पूरी तरह सं अधिकतर स्तनपान करैल जै आ सभ बच्चा कें अच्छा पोषक आहार देल जै आ ओकरा सारा टीका लगैल जै चुकल होंय.
स्तनपान बच्चा कें न्यूमोनिया आ अन्य बीमारिक सं बचवयत छै. बच्चा कें जीवन मे छह माह तइक स्तनपान करेनाय जै बहुत ही महत्वपूर्ण छै.
कोनों आयु मे जइ बच्चा कें पोषक आहार देल जायत छै ओकर बीमार हुअ या मरएय कें संभावना बहुत कम भ जायत छै.
विटामिन ए श्वसन सं संबंधित बहुत सारा गंभीर बीमारिक आ अन्य रोगक सं बचाव कर,यत छै आ तेजी सं स्वस्थ करएयत छै. विटामिन ए मां कें दूध मे, लाल पाम तेल मे, मछली, डेयरी उत्पाद, अंडा, संतरा आ पीयर रंग कें फल आ सब्जियक तथा हरीअर पत्तादार सब्जियक मे पैल जाएयत छै.
खांसी, जुकाम आ बेसि गंभीर बीमारिक कें मुख्य संदेश-४
बच्चा कें यदि बहुत बेसि जुकाम छै त ओ तुरंत चिकित्सकीय मदद मिलबाक चाहि बच्चा कें तपेदिक भ सकएय छै, जे फेफडाक कें संक्र मण छै.
ओ दोसर बच्चा सं दूर राखल जा रहल छै जेकरा तपेदिक छै या जइ सं खूनभरल बलगम कें संग खासी आवएयत छै.यदि स्वास्थ्य कर्मचारी तपेदिक कें लेल विशेष दवाई देएयत छै, बच्चा कें ओ सारी दवाइ समय पर आ निर्देशक कें अनुसार ओही मात्र मे, ओतवे समय कें लेल देनाय बहुत आवश्यक छै, चाहे बच्चा स्वस्थ ही क्याक नहि लगएय.
.
यदि स्वास्थ्य कर्मचारी तपेदिक कें लेल विशेष दवाई देएयत छै, बच्चा कें ओ सारी दवाइ समय पर आ निर्देशक कें अनुसार ओही मात्र मे, ओतवे समय कें लेल देनाय बहुत आवश्यक छै, चाहे बच्चा स्वस्थ ही क्याक नहि लगएय.
खांसी, जुकाम आ अधिक गंभीर बीमारिक कें मुख्य संदेश-५
बच्चा आ गर्भवती महिला दूनू कें संपर्क तंबाकू या खाना पकावएय कें धुआं सं भ जै त ओ खतरा कें दायरा मे होएयत छै.
बच्चा यदि धुआं सं भरल वातावरण मे रहल त ओकरा न्यूमोनिया या सांस संबंधी समस्याक सकएयत छै जन्म सं पहिले भी ऐहन संपर्क बच्चा कें लेल हानिकारक छै. गर्भवती महिलाआक कें धूम्रपान नहि करबाक चाहि आ नहि धुआं कें संपर्क मे रहबाक चाहि.
तंबाकू कें प्रयोग प्राय: किशोरावस्था कें दौरान आरंभ होएयत छै. यदि तंबाकू सं संबंधित विज्ञापन आ तंबाकू कें उत्पाद सस्ता आ आसानी सं उपलब्ध होंय, या ओकरा आसपास कें वयस्क यदि धूम्रपान करएयत होय त बहुत संभव छै की किशोर सें हो धूम्रपान करनाय आरंभ किया जैबाक चाहि. किशोर कें धूम्रपान छोडनाय कें लेल प्रोत्साहित किया जैबाक चाहि आ ओकर मित्रक कें सें हों अइ खतरा कें बारे मे अवगत करबाक जै चाहि.
स्त्नोत : यूनीसेफ


text:
डीआरडीए सभा कक्ष मे जिला अधिकारी गिरिवर दयाल सिंह मानव श्रृंखला सँ संबंधित बैसार केलन्हि। जाहि बैसार मे मधुबनी एसपी दीपक बरनवाल सेहो मौजूद छला। बिहार मे शराबबंदी पर निबंध प्रतियोगिता आयोजित सेहो कायल जायत। 9 जनवरी से जिलाभरिक छात्र-छात्रा सभ अप्पन विधालय के प्रधानाध्यापक क' निबंध लिखी 20 जनवरी2017 तक जमा क' सकैत छैथ। विधालय से बाहर के लोग अप्पन प्रखंड विकास पदाधिकारी लग निबंध जमा करा सकैत छैथ।
डीएम कहलनि कि मानव श्रृंखला निर्माण केर तैयारी मे यदि कुनु पदाधिकारी, कर्मी बाधा उत्पन्न करैत छैथ तेँ एसडीओ हुनका हटा हुनकर प्रभार दोसर के द' जिला पदाधिकारी से अनुमोदन ल' लेता। आय से प्रचार गाडी स्पीकर लगा मानव श्रृंखला निर्माण केर प्रचार काज शुरू कायल जायत।
एहि कार्यक्रम मे प्रखंड के प्रमुख उपप्रमुख मुखिया उपमुखिया सभ पंचायत प्रतिनिधि सभ सरकारी, संविदा कर्मी आदि उपस्थित रहता। 17 से 19 जनवरी के बीच सभ पंचायत मे महिला संम्मेलन एवं मेहंदी प्रतियोगिता बीडीओ आयोजित करौता। बैसार मे डीडीसी, एसपी, एसडीओ, एसडीपीओ सहित प्रखंड के सभ बीडीओ, सीओ आर अन्य अधिकारी उपस्थित छलाह।


text:
मधुबनी। 16 अगस्त। [मिहिर कुमार झा "बेला"] आए मिथिलांचल वासी बाढ़िक विभीषिका झेलबाक लेल विवश छथि। कोसी आओर भूतही बलान के बाढ़ि गढ़गांव, बसीपट्टी, बेनीपट्टी, द्वालख, महपतिया, डारह, भरगामा आओर बकुआ पंचायत के पूर्ण भाग तेँ मटरस, तरडीहा, करहारा, रहुआ संग्राम आओर भेजा पंचायत के पूर्वी हिस्सा म' तबाही मचा रहल अछि। ऐसी सभ पंचायत घर बाढ़िक केर चपेट म' अछि। पीड़ित परिवार सभ विस्थापित भ' जान - माल केर संग ऊंच जगह पर शरण लेना छथि। एहि क्षेत्र म' नाह केर भारी किल्लत अछि, जाहिक अभाव म' लोग सभ जान - माल केर संग आश्रय स्थल धरी नहि पहुँच पाबि रहल छथि। यातायात व्यवस्था पूर्णरुपे ठप भ' चुकल अछि।
एहेन विक्राल स्थिति म' बिहार सरकार आओर केंद्र सरकार बाढ़ि पीड़ितक मदैद लेल प्रयासरत अछि। ओतहि तन - मन आओर धन सँ अप्पन जानक परवाह केना बीना मिथिला स्टूडेंट यूनियन केर सेनानी सभ धन्यवादक पात्र छथि, जे एहि विक्राल स्थिति म' बाढ़ि पीड़ित सभक लेल विक्षाटन क' रहल छथि। धन्यवाद ओहि मिथिलाक लाल सभक जे सैकड़ों परिवार क' एहि विपत्तिक घड़ी म' विक्षाटन करि आर्थिक मदैद क' रहल छथि। हमरा सभ मैथिल क' एहि विपत्तिक घरी म' मिथिलांचल वासी सभक मदैद करबाक चाही।
मिथिला स्टूडेंट यूनियन केँ राष्ट्रीय अध्यक्ष श्री रौशन कुमार मैथिल समस्त मिथिलांचल वासी सँ अपील केना छथि कि एहि विपत्तिक घरी म' सभ कियो आगू आएब बाढ़ि पीड़ित मैथिल सभक मदैद करि। रौशन कुमार मैथिल समस्त मिथिलांचल वासी सँ अपील करैत कहलनि कि हम अहाँ महानगर म' छी, हमरा सभके की पता बाढ़ि पूरा मिथिलांचल म' कोना अप्पन आतंक पसैर रहल अछि, कहियो नहि कहियो अपनहुँ केर सामना एहि आतंक सँ भेल होएत। एखुनका बाढ़िक स्थिति अपनहुँ नीक जोकि बुझी सकैत छी। हमर अहाँक छोट - चिन्ह सहयोग किनको थारी म' चुरा आओर सक्कर पहुंचा सकैत अछि। सभ कियो बाढ़ि पीड़ित सभक मदैद लेल खुदो आगू आबि आओर लोग सभके सेहो मदैद करबाक लेल प्रोत्साहित करि।
मिथिला स्टूडेंट यूनियन आम मैथिलजन सँ अपील करैत अछि कि एहि प्रस्तावक माध्यम क' आम समाजक प्रस्ताव मानैत इच्छूक सहयोगी अप्पन सहयोग राशि मिथिला स्टूडेंट यूनियन केँ कुनु भी सेनानी लग जमा करि वा मिथिला स्टूडेंट यूनियन के Paytm नंबर पर पठबी।
कुनु तरहक जानकारी लेल संपर्क करि ;
श्री रौशन कुमार मैथिल
राष्ट्रीय अध्यक्ष
मिथिला स्टूडेंट यूनियन मिथिला
संपर्क मोबाइल नंo: 7065796392


text:
Monday, April 9, 2012
राकेश कुमार रोशन - पञ्चैति
थप!....थप!....थप!....खैनि तरह थिपर रगड़लाकेँ बाद चपड़ि ठोकि धूल उड़बैत बाजल सिफैत “आजुक पञ्चैतिमे बड़ मोन लागल....नहि रौ?....चन्नाड़। “खैनि खाइल जीसँ लेर चुबबैत बाजि उठल चन्ना “तँ!....आइ खुब मजा एतै....बड़ मोनसँ दुलारसँ आइ.ए., बि.ए. आ आओर किदन बिग्दनन पढ़ेलक जिवछ। माटर....अपन दूनु बेटा आ बेटियोकेँ। कहै छल जे....बलु हमरा धन जोडबाक नहि अछि....बेटा बेटी सभक पढा लिखा देव तँ कमाइयोकेँ खेतै आ....निक लोकसेहो बनि जएतै”। “तह!....आइए माटरबाकेँ बुझा जाएत जे दुकट्ठा जमीन जोड़नेसँ फाएदा होइतै की बेटा पढ़ेनेसँ फाएदा भेलैय”। खैनिकेँ मोनसँ घुस्सादैत बाजल सिफैत तखने सिफैतक गोहालिमे साँझुका खानपिन खा’ क’ हाथ सुखबैत पहुँच गेल दिलिफ आ चट् दऽ बाजि उठल “कथिकेँ बातचित चलैत छै....सिफैत का....महरो एक जुम खैनि दियह”।“धुर....खैनि खेता! ....बड़ सौख छौ तँ लगाकेँ खेबहि तँ नहि हेतौ?....अच्छाह ले कनेक्शन खा हमहुँ तँ बेर-बेर माँगिक खाइत छी आ फटसँ दू जुम खैनिकेँ तिन भागल गाबैत आ बातक अगाड़ि बढ़बैत फेर बाजल सिफैत “तोँ आइ भरि दिन गाममे नहि छी से....नहि किछु बुझलि एखनी धरी”। बातकेँ जोंक नाहित नमराबैत देखि बिचेमे बाजि उठल चन्नाछ “रे!....जिवछा माटर द्या गफहोइत छलै....तोहर बाप तँ तोरा बेसि नहि पढेलकौ तँ बुढवा 14 कट्ठा खेतो तँ किनकेँ राखलक ने एकटा जे ई माटर हँ....देखैत नहि छि 4 कठ्ठा खेत छै ओ कनी दूटा घर।....कमाक नै एक्कोब कठ्ठा खेत किनलकै आ....नै दसो हजार रुपैया जम्माक कऽ सकलै....। प्रिन्सिपलक नामपर भेटल पैसा बुढि़या बेटिकेँ बियाहोमे नहि जुमले तँ राखी की सकत। आब आइ ओकर पुतहु सभमे झगड़ा भऽ गेलै तँ बेटा सभ पञ्चैति बैठेने छै....भिन है ले....आब देखैत रहि सार बुढवाकेँ पुछै छै”। बुढि़या बोछि एहि सन्दीर्भमे कहने छल जे मास्टदर अपन बेटीकेँ स्नाआनत्तक धरि पढा देलकै बाद विआह कएने छल २१ वर्षक उमेरमे। दिलिफ सभ वात बुक्तसतो अन्ठिया लऽ नाहित बाजल ए आइ पँञ्चैति छियै ने तब देखिलियै बुढवाकेँ द्वारपर दूटा विरिञ्च लागल छलै आ-आ हमरो घर गेल छलै ओकर पोता एकटा विरिञ्च लाबे”।....तह....देखह बुढबाकेँ आब गञ्जन भऽ जेतै.....एखन चलै बुलैत छै तँ कहुनाक दिन कटिए जेतै....आ जखन लोथ भए जेतै तँकेँ....केँ देखतै....देहमे पिलुबा फडि जेतै....”। आगिमे घी ढारैत बात बढौलक चन्नान” तँ देखैत जाहिने....पाँच कठ्ठा खेतमे दूओ कठ्ठा माटरकेँ पञ्च सभ द’ देत तैयो कोइ नहि राखैले तैयार होतै।....छोटका तँ ओर हरामी छै,....कहते वलु मरि जाउ बुढवा....हमरा कोनो मतलब नहि छै।....आ बढका।....कनि स्थिर गरे छैत की भेल....दूकठ्ठा खेतसँ कि होइतै बुढवाकेँ सो ओहो राखत।....आइसँ तँ जिबछा माटर अबस्से. भिख मँग्गा भऽ जेते। एम्हखर ठोर तरक खैनिमे सँ पच्चो दऽ थुक फेकैत बाजल दिलिफ”....तह! आब बुढवा माटरकेँ देखह ने दमाक दवाइकेँ किनक लाइवदैत छै बजारसँ आ कोन पुतहु....भोर साझ एक लोटो पानि देतै ब्लडप्रेसरक गोटि खहिले”।“....ओना आब पँचैति शुरु भऽ गेल होत।....चलै चलहने ओते बुझवो तँ करवै केना केना करैत छै पञ्चसभ आ....आ बुढबाकेँ हालो तँ देख लेबै” बाजल सिफैत आ एहि वाले तीनु सहमति होइन डेग बढेल एक उत्सुगक नजर लऽ कऽ जिबछक द्वार दिस।
जिबछ एक आधुनिक सोंचक थिक। जिनकर शिक्षा प्रति विशेष झूकाव छल। ओना अपना तँ गामेक प्राथमिक स्कूकलक शिक्षक छल आ मात्र मैट्रिक पास। मुदा अपन दुनु बेटा जेठका गनपैत आ छोटक धनपैतकेँ पढेमे कोनो कसैर बाकि नहि रखने छल। तैं गनपैत एम.ए. पास केन छल आ धनपैतो बी.ए. पुरा केने छल गनपैत गामक लगेमे रहल एकटा छोट बजार कञ्चनपुरमे एकटा बोर्डिग स्कुकलमे पढ़बैत छल ओही नोकरी ओकरा बड मुस्किलसँ भेटल छल आ एतेक ने कमाइ होइत छल जे खापीक बेटाबेटि पढबैत पढबैत एक्कोर टाका नहि बचैत छल। बेरोजगारीकेँ समस्यासँ ग्रस्त एहि समाजमे धनपैतकेँ एहन एक्कोत गोट नोकरी नहि भेटल छल ताहि लक ओ गामेमे भोर साझ टिसन पढावैत छल आ कहुना कहुनाक ओहो अपन गुजाराकर लैत छल। बुढबा एखन एतके उमरगर भऽ गेल छलथिसे ओ नोकरीसँ रिटाएर्ड भऽ गेल छल आ पेन्सलनक नामपर हुनका जे टाका भेटैत छलथि जे बल्डकप्रेसर आ दमाक नियमित दवाइयोमे मुश्किलसँ जुमि जाइत छल ।
आइ बुढवा जिवछा माटरकेँ भरल छै। मडर मनेजर, राम्फयल, भिक्खतना सँगहि सिफैत, चना, दिलिफ लगाएत बहुटो लोग सभ गोल बृद्ध भए बैसल छल। द्वारक तिनुकातक घरक कोन्टाल सभ भरल छल छौंडी आ जनिजाइत सभ सेँ आ सभक उत्सुलकता पूर्ण आँखि केन्द्री तँ छल पञ्चसभ दिस। साँझुक करिब साढें आठ बजयत होयत। गनपैत तस्तकरीमे ‘सुपाडि, विडि, मोहलिसोंफ आ पान लैत आँगनसँ दुवारपर आएल आ सुभक वाट’ लागल। एम्हयर मडर मौनताक भंग करैत बोलल” शुरु कर ने....की भैलेए....खातिर ई पञ्चैति बैसाओल गेल?’’ ओना सभ बुझैत छल जे बास्तैविकताकी थिक? ई तँ बाट शुरु करैके औपचारीक घोषणा मात्र छल धनपैत बाजल ‘’हम दुनू भाँइ भिन होव चाहैत छी से बलु हमरा सभक’....सभ किछु बाँटिदिय। बडि सोक्त आ स्पष्टु भाषामे कहि गेल छोटका एम्हार राम्फतल कनेक्शन गम्भिर होइत बाजल कहल जाइत अछि जे जतेक माथ ततेकबात तेँ बातक सुब मोथलक, चौहु तर्फ नजर दौडबैत- ‘’की हौ पञ्चसभ बढवाकेँ कतेक खेत जीवका देनेसँ निक होयत। एम्हरसँ मनेजर बाजल ‘’पाँच कट्ठा खेतमे की देवह बेटा बेटी सभक....ओना नहि देवह तैमो तँ नहि हो तै ने....से नहि....तीन कट्ठा आ ई छौडा सभी जेकर बाल बच्चा. छै ओ सभक एक्के कट्ठाक....”। सभलोक अपन अपन हिसाबे आ बात ओझराइते गेल तावतमे मड़र पुछि उठल” क हौ!.... जिबछ मास्टकर छे....सभ बरबैरक बाँटि दह दुनकेँ। बैसल सभ एक बेर जेना चौंक गेल कहल जाइत अछि जे जटेक माथ टटेकबा ते बातक खुब मोथलक, वातावरण कनेक गम्भिर बनि गेल आ ओइ गम्भिरक कारण छल बुढबाक ई गप। किएक तँ सभी सोचने छल जे ओ बाजत पाँच कट्ठा खेत आ छटा कोन्टाक की बाँटब कह....कहक बरु कमाकेँ खाएत आ ई सभ हमरा छाँटि देव। मुदा....ओकर विपरीत बुढबा आइ अपना हिस्सा. सेहो नहि माँगलएक।....कहलक जे हुनके बरोबरी बाँटि दहक बुढबाकेँ ई बात सुनि नहि रहल गेल मनेजरक आ ओ जेना विलाड़ पठरुक झपैट लेना छौ आ बुढ़िया बकँरी भऽ देखैत रहैत हो। तहिने गम्भिर बाताबरणकेँ चिरैत बाजि उठल”। तुँ! तुँ कत जेबह।....केँ तोराकेँ राखत....भिख माँगब काल्हिसँ भिख....भिन भेलाक बाद ई बेटा सभ एकटा फूटलहो बाटि नहि देत भिखो माँगो बास्तेत....”। बात पूरी नहि भेलछल ता गनपैत बाजि उठल”....अपन बाउकेँ हमहि राखब....हमहि राखब अपन बाउकेँ।....जिविका लेल आ नहि....मुदा हम अपन बाउकेँ बुड़हारिमे सेवा करब। एम्हहर सभ आश्चर्य चकित भऽ गेल। एखन तक एहन पञ्चैति नहि भेल छल। आन पँचैति सभमे जिविको होइत जबरजस्ति लादहल जाइत छल बुढवा बुढियाके....ओकरे कोनो धियापुतापर आ....आ लाधनहार रहैत छल पञ्चसभ....ओहे पञ्चसभ एम्हँर बुढवाकेँ आँखि नोरा गेल छल। ओम्हहर....एक कातमे ठाढ़ धनपैतो तुरुन्ते. बाजि उठल”नहि....हम राखब अपन बाउ केँ।....हम अपन बाउके बीन जी नजि सकैत छी....”। आब बुढबाकेँ याद परि गेल ओ दिन जखन बुढबा कतेक मेहनतसँ पालने छल ई दू बेटा। एक बेटिकेँ....। ओकरा सभक माय ते कनिएटामे छोडि चैल बैसल छलिथि एहि सँसारमे मुदा....मुदा बुढबा मास्टरर माए आ बाप दुनुके भुमिका पुरा केने छल ओहि सभक लेल। से आब....आब अपन जीवनकेँ सफलताकेँ खुसिक नोर नहि रोकि सकल आ पानिक धार नाहित बनल बुढवाकेँ सिकुड़ल गालक चमडीकेँ बिचोबिचा वह लागल नोर एक सफलताक नोर।
Posted by Gajendra at 8:24 AM
Labels: राकेश कुमार रोशन
Subscribe to: Post Comments (Atom)


text:
“81म सगर
राति दीप जरए कथा गोष्ठी” देवघरमे
::
हमरा नजरिमे, हम दुर्गानन्द मण्डल
दिनांक 22/03/2014 तदनुसार दिन शनि, स्थान देवघर
(बाबाधाम) झारखण्ड बिहारमे सगर राति दीप जरए केर 81म कथा गोष्ठीक आयोजन। स्व.
मायानन्द मिश्र एवं जीवकान्तक स्मृतिमे समरपित। स्थान बम्पास टॉनक बिजली
कोठी-3। समए साँझ 6 बजेसँ भिनसर 6 बजे धरि। सफल सम्पन्न भेल। संयोजक छला श्री
ओम प्रकाश झा आयोजक। हिनकर गहिंकी नजरि गोष्ठीक मादे सुक्षत्म बात धरि राति
भरि रहलनि। सफलताक श्रेय झाजीक विभागीय कर्मठ सहयोगी आ मैथिली प्रेमी आनो-आनो
मैथिल जिनकर सहयोग बिसरल नै जा सकत। दर-दतमनिसँ लऽ तेल साबून, जलखै-जलपान आ
भोजन-भात धरि सतत् रहलनि। जइमे किछु खास चेहरा जे बिसरल नै जा सकै छथि ओ सभ
छथि अवकाश प्राप्त अभियंता श्री ओ.पी. मिश्रा, सुशील भारती, दिलीप दास इत्यादि
हुनक विभागीय सहयोगीगण।
पूर्व जनतब आ मोबाइल मैसेजिंग केर अधारपर पूर्वहिंसँ नै
मात्र मिथिलांचल अपितु भारत भरिसँ मैथिलीक प्रेमी कथाकार लोकनि अपन उपस्थिति
दर्ज कऽ सगर राति दीप जरए केर ऐ अनुपम गोष्ठीमे गोष्ठीक रातिक रूपमे बन्हने
रहला। राति छोट आ कथा आ कथाकार अधिक भऽ गेला। ईहो एक तरहक गोष्ठीक सफलताक परिचायक
छल हमरा नजरिमे।
गोष्ठीक उद्घाटनकर्ताक रूपमे मुख्य अतिथि श्री
ओ.पी.मिश्राजी दीप प्रज्वलित कऽ केलनि। मिश्रा जीक संग आयोजक ओमजी, संचालक
गजेन्द्र ठाकुर, अध्यक्ष जगदीश प्रसाद मण्डलजी आ हम तथा हमरा संग उमेश मण्डलजी
एवं आनो-आन जेते उपस्थित कथाकार-साहित्यकार रहथि सभ कियो देलनि।
पछाति श्री एस.के.मिश्राजी मंगलाचरणक उच्चारण केलनि।
मैथिलीक भिखाड़ी ठाकुर रामदेव प्रसाद मण्डल झारूदारजी नव सृजित स्वागत गीत “हम नै छी
अहाँ योग यौ पाहुन...।” गाबि समस्त मैथिल आ मिथिलाक मान
बढ़ौलनि। बिजली कोठीक सभागार कथाकार लोकनिसँ पूर्णत: भरल काफी अइल-फइल जगह, सभ
कथुक बेवस्थो उत्तम। सभागारक शोभामे मिडियाकर्मीक उपस्थितिसँ आरो चारि चान
लागि गेल।
शरू भेल पोथी लोकार्पण सत्र जइमे शिवकुमार झा टिल्लू
रचित समालोचनाक पोथी अंशु’ लोकार्पणकर्ता श्री जगदीश प्रसाद मण्डल अध्यक्ष,
राजदेव मण्डल आ बेचन ठाकुर छला। अंग्रेजी-मैथिली शब्दकोष भाग-2, मैथिली-अंग्रेजी
कम्प्यूटर शब्दोकाष आ बेचन ठाकुरक “ऊँच-नीच” नाटकक
लोकार्पण सेहो भेल। श्री गजेन्द्र ठाकुरक संपादित दू गोट अतिमहत्वपूर्ण पोथी “जिनोम मैपिंग-भाग-2 आ जिनियोलोजिकल मैपिंग” 450
एडीसँ 2009 एडी धरिक मिथिलाक पंजी प्रवन्धक लोकार्पण आयोजक श्री ओम प्रकाश झा,
डॉ. योगानन्द झा आ श्री राजीव रंजन मिश्रा जीक हाथसँ भेल।
शुरू भेल कोष्ठीक परिपेक्ष्यमे दू शब्द। दू शब्दक
कड़ीमे श्री मान् ओ.पी. मिश्रा, दिलीप दास, सुशील भारती, ओम प्रकाश झा इत्यादि
लोक मैथिलीक सहज विकासक लेल अपन उनमुक्त विचार रखलनि। मैथिलीक विकास दिनानुदिन
हएत आ मैथिल धनी हेता। कथा गोष्ठीमे कुल मिला कऽ सात गोट पाली बनल। कुल मिला कऽ
34 गोट छोट-पैघ लघुकथा वा विहनि कथाक पाठ भेल। गोष्ठीक विशेषता ई रहल जे प्रतियेक
पालीमे कथा वाचनक बाद पहिले समीक्षा कएल गेल पछाति समीक्षाक समीक्षा वरिष्ठ
समीक्षक लोकनि द्वारा भेल। पहिल सत्रमे चारि गोट कथाकारक कथा जेना “असली हीरा” दुर्गानन्द मण्डल, “रिक्शाक भाड़ा आ वुधिए
बताह” फागुलाल साहु, “बुढ़िया मैया” ओम प्रकाश झा आ उमेश मण्डल जीक “केते बेर” कथाक पाठ कएल गेल। ऐ पालीक समीक्षकक रूपमे डॉ. योगानन्द झा, श्री राजदेव
मण्डल, श्री प्रमोद कुमार झा आ श्री अरविन्द ठाकुरजी रहथि। समीक्षाक समीक्षकक
रूपमे श्री नन्द विलास राय, चन्दन झा आ डॉ. धनाकार ठाकुर छला। हिनका लोकनिक
उपस्थिति मंचपर कथा वाचनसँ पूर्वसँ छल, जइसँ ओ लोकनि पूर्णरूपेण वकोधियानम् भऽ
कथा श्रवण करथि आ सम्पूर्ण रूपेँ समीक्षा हुअए।
समीक्षाक समीक्षकक रूपमे अरविन्द्र ठाकुरजी एकटा
महतपूर्ण कही आकि आर किछु, टिप्पणी देलनि जे सगर राति दीप जरए कथा गोष्ठीक
एकटा निअम रहल जे समीक्षापर समीक्षा नै हेबक चाही। किएक तँ गोष्ठीमे विवाद
उत्पन्न भऽ सकैए। दोसर गप ई जे जइ कथाकारक कथापर समीक्षा हुअए ओ स्वयं टिप्पणी
नै करथि। जैपर मंच संचालक महोदय अपन महतपूर्ण वक्तव्यसँ समीक्षक लोकनिकेँ सन्टुष्ट
कएल। प्रतिसमीक्षाक क्रममे एकटा आर बात आएल जे कथाक गहराइकेँ आधुनीक पाठक स्वागत
नै करैए जे कथाक दोष भेल। फलस्वरूप पाकक अभाव अछि मैथिली साहित्यमे।
मंच संचालक महोदय असहमति ऐ प्रकारे देलनि जे ई तँ
भाषाक विशेषाता छिऐ जे कथानककेँ गहराइ प्रदान करत। पाठकक अभावक कारण आरो-आर कारण
सभ रहल अछि। आजुक गहींरगर कथा पाठककेँ खूब जोड़ि रहल अछि।
प्रतिसमीक्षकक रूपमे डॉ. धनाकर ठाकुरक एहेन विचार आएल
जेना मनो भरि दूधमे पाभरि फिटकिरी पड़ि गेल हो। जेना छोटी लाइनक गाड़ी एकाएक
पाठि बदलि कोना दोसर लाइनपर चलि गेल हो आ कोनो पैघ दुर्घटना होइत-होइत बँचल हो।
हुनक बात-
“अहाँ लोकनिक समीक्षा मुँह देखि मुंगबा रहैए
जे फल्लां एहेन कथाकार छथि, ई कथा एहेन अछि तँए एकर समीक्षा एना-नै-एना करी।”
सम्पूर्ण कथा गोष्ठीक शोभा अपन-अपन समीक्षीय विचार दऽ
बढ़बैत रहला।
दोसर सत्रमे श्री नन्द विलास राय जीक “भी.आई.पी.
गेस्ट”, राजदेव मण्डलक “डरक डंका”, राम विलास साहुक “मजबूरी आ इमानदारीक पाठ”, ललन कुमार कामतक “अप्पन माए-बाप” कथाक पाठ भेल।
समीक्षक लोकनि
अपन-अपन विचार रखलनि। पछाति आयोजक महोदयक तरफसँ भोजन हेतु बीझो भेल। एकपतिआनीमे
बैस करीब सबा सए गोटे एक संग बैस भोजन केलनि। भोजनक लेल मिथिलाक माटि-पानि
परहक उपजल तीमन-तरकारीक बेवस्था छल। कथुक कमी नै। एहेन बुझना जाइ छल जेना मरजादी
भोज हो। भोजनक घंटा भरि पछाति अगिला सत्रक शुभारम्भ भेल। जइमे निम्न कथाक पाठ
भेल-
छिन्ना-झपटी- श्री
शिव कुमार मिश्र (बेरमा)
बड़का मोछ- श्री कपिलेश्वर
राउत (बेरमा)
उतेढ़क श्राद्ध-
श्री शम्भू सौरभ (बैका)
जातिक भोज- श्री
उमेश पासवान (औरहा)
गुरुदक्षिणा- डाॅ.
योगानन्द झा (कबिलपुर)
अपराध- श्री पंकज
सत्यम् (मधुबनी लगक)
ककर चरवाही आ
चुनावधर्मी लोक- डॉ. उमेश नारायण कर्ण
कबाउछ- डॉ. धनाकर
ठाकुर
आन्हर- श्री अखिलेश
कुमार मण्डल (बेरमा)
सरकारीए नौकरी किएक-
बिपीन कुमार कर्ण (रेवाड़ी)
बनमानुष आ मनुष-
डाॅ. शिवकुमार प्रसाद (सिमरा)
वृधापेंसन आ मजबुरी-
श्री शारदानन्द सिंह
पानि- श्री बेचन
ठाकुर
सत्ता-चरित- श्री
अरविन्द ठाकुर (सुपौल)
बापक प्राण- श्री
भाष्करानन्द झा भाष्कर (कोलकाता)
संबोधन- श्री चन्दन
कुमार झा (कोलकाता)
ठीका- श्री आमोद
कुमार झा
चौठिया- श्री अच्छेलाल
शास्त्री (सोनवर्षा)
तखन, जखन- श्री
गजेन्द्र ठाकुर (दिल्ली)
चैन-बेचैन- श्री जगदीश प्रसाद मण्डल (बेरमा)
कथाक पाठ होइत रहल आ संक्षिप्त टिप्पणी चलैत रहल।
कथा गोष्ठीक विशेषता ई रहल जे सम्पूर्ण कार्यक्रमक
विश्व भरिमे लाइव प्रसारण कएल गेल। जे सगर राति दीप जरए केर पन्नामे ऐतिहासिक
कार्य भेल। अगिला गोष्ठी हेतु दू गोट प्रस्ताव आएल। पहिल श्री गजेन्द्र ठाकुर
मेंहथ आ पंकज सत्यमक मुजफ्फरपुर लेल। कथा गोष्ठी जाएत केतए ऐपर अरविन्द्र
ठाकुरक टिप्पणी भेल- ‘अध्यक्ष महोदय जेतक लेल विचार दथि।’ मुदा अध्यक्ष
महोदय बात कटैत कहलनि- ‘अध्यक्षे टाक विचार नै अपितु समस्त कथाकार विचारसँ
कथा गोष्ठी केतए जा से निर्णए हुअए।’ अंतमे सर्वसम्मतिसँ अगिला कथा गोष्ठी
मेंहथमे होबाक निर्णए भेल। जे श्री गजेनद्र ठाकुर 31 मई 2014केँ होएत। जे बाल साहित्यपर
केन्द्रित रहत। ऐ लेल श्री ठाकुरजी समस्त कथाकार लोकनिकेँ सबजाना हकार देब
सेहो नै बिसरला। कहिए देलखिन- ‘सभ कियो सादर आमंत्रित छी मेंहथ कथा गोष्ठीमे।’
अहूँ सभ धियान राखब। ई भेल हमर हकार।


text:
Friday, October 18, 2013
(23) तिलासंक्रान्तिक लाइ
तिलासंक्रान्तिक लाइ
धानक लड़ती-चड़ती पतराइते गमैया विद्यालयमे तिलासंक्रान्तिक पढ़ाइ शुरू भऽ गेल। विद्यालय लेल ने जगहक कमी आ ने पढ़ौनिहारक। इनार-पोखरिक घाट सन पवित्र स्थान आ बिनु आरक्षणवाली महिला शिक्षिका। शिक्षिको सभ इमानदार। ने ट्यूशन फीस लैत आ ने दरमाहा। पढ़बैले एते उताहुल जे खेनाइओ-पिनाइक चिन्ता नै। छोट दिन होइतो भानस-भातक कौड़ीओ भरि ढेकार नै। पावनिक विषय नम्हर तँए पूरा विषयक शिक्षक तँ नै मुदा टुकड़ी-टुकड़ी करि कऽ अपना-अपना ढंगसँ अपन हिस्साक विषय पढ़बए लगली।
पाँच दिन पहिनहि केदार कलकत्तासँ गाम आबि गेल। ओना ओ दुर्गोपूजामे सभ साल एबे करै छथि, तिलोसंक्रान्ति सेहो नहियेँ छोड़ै छथि। केना छोड़ता? आब कि कलकत्ता ओ कलकत्ता रहल जे तीन-तीन दिन गाड़ीमे बैसल-बैसल देह-हाथ अकड़ि जाएत। आब तँ छह घंटाक रस्ता अछि। तहूमे केदार अपन गाड़ी रखने छथि, चाह-नास्ता कलकत्ताक डेरामे करै छथि आ कलौ गाममे। हुनके सबहक तँ ई दुनियाँ आ देश छी। एक तँ बैंकक मैनेजरक दरमाहा दोसर कुरसीक कमीशन आ तैपर सँ अपनो बैंकक शाखा खोलने छथि। कमीशने वेतन तँए स्टाफोक कमी नै। शहरे कलकत्ता सन जैठाम भीखमंगो करोड़पति अछि।
“गाममे जौं कियो मरद छथि तँ केदारे छथि। गाममे आँखि उठा कऽ हुनका दिस के तकतनि। तिलासंक्रान्तिमे अखनो सतरहटा अँचार, बीकानेरक पापड़ केदार छोड़ि के खाइत अछि? विधिपूर्वक जौं पावनि करैए तँ केदार छोड़ि दोसर के?” -पोखरिक घाटपर दतमनि करैत जगदरवाली कछुबीवालीकेँ कहलखिन।
साड़ी-साया रखि कछुबीवाली घाटपर बैस झुटकासँ पएर मजै छेली। मन चिन्तामे बाझल छेलनि। काल्हिए पावनि छी। ने चूड़ा कुटलौं हेन आ ने मुरही भुजलौं। जाबे चूड़ा-मुरही नै हएत ताबे लाइ कथीक बनाएब। गलती अपनो भेल जे अगते-ओरियान नै केलौं। फेर मनमे उठलनि- एक दिनक पावनि लेल मास दिन पहिनेसँ ओरियान करए लागब। एतबे काज अछि? काजक दुआरे एक्को दिन ने समैपर नहाइ छी आ ने खाइ छी। जेकरा काज नै छै सालो भरि पावनिए करए। कोनो की हम जनै छेलिऐ जे पनरह दिन पहिनेसँ शीतलहरि लादि देतै? चूड़ा-मुरहीक ताड़ल धान भारलो ने जाएत? जइ देवताकेँ पावनि करबनि हुनका एतबो बुत्ता नै छन्हि जे अपनो पावनिक ओरियानक चिन्ता करतथि। फेर मनमे एलनि जे चूड़ा-मुरही तँ दोकानो-दौरीमे बिकाइत अछि। कीनि लेब। मुदा लाइ केना हएत? चूड़ा-मुरही तँ अखड़ा होइए। अमैनियाक जरूरति नै अछि। मुदा लाइ? केहन-कहाँ हाथे, केहेन-कहाँ वर्तनमे बनौने हएत? तहूमे आइ-काल्हिक बनियाँ सभ तेहेन गैखोर भऽ गेल अछि जे गुड़क बदला छुएमे बना पाइ टलिया लैत अछि। दिनेमे मुरही-चूड़ा लऽ आनब आ रातिमे खएला-पीला पछाति बना लेब। मन असथिर होइत रहनि आकि जगदरवालीक बात मन पड़लनि। क्रोध फेर आपसी रस्तासँ घूमि गेलनि। तुरुछ भऽ उत्तर देलखिन-
“सतरह रंगक आकि पचासे रंगक अँचार जे केदरबा खएत तइमे कछुबीवालीक जीहोक पानि मेटेतै?”
श्यामाकाकी चुपचाप नहा कऽ घर दिसक रस्ता धेली। अपना धुनिमे श्यामाकाकी। ने समाजसँ कोनो मतलब आ ने समाजक काजसँ। समाजक काजे बेढंग अछि। केकरो कोनो ठेकान नै। की बाजत आ की करत तेकर कोन ठेकान। एक्के मुँह जेते लोकसँ गप करत, एक्के गपकेँ तेते रंगसँ बाजत। लगले किछु लगले किछु। तहूमे आब तेहेन-तेहेन अगिमुत्तू सभ भेल हेन जे, जूरशीतलक मुइल नढ़ियाकेँ जहिना कुत्ता सभ अपना-अपना दिस दाँतसँ पकड़ि-पकड़ि घिचैत अछि, तहिना भऽ गेल अछि नै तँ केतौ एना हुअए जे एक्के गाममे एक्के पावनि दूदिना, तीनदिना दुनू होइ। तहन तँ जेकरा जे मन फुड़ै छै से करैए। सभ करत अपना मने आ हम करब लोकक मने। अपन जिनगी अछि अपन दुख-सुख अछि। अपनासँ पलखति हएत तँ दोसरो बच्चा दिस देखब। नै तँ अपन के सम्हारि देत? यएह विचार सभ श्यामाकाकीक मनमे नचैत रहनि। चूड़ो-मुरहीक लाइ भइए गेल। तिलबो बनाइए लेलौं। कुरथीओ-तेबखाक दालि ऐछिए। लोको सभ जीहक चसकी दुआरे कियो खेरही तँ कियो राहड़ि तँ कियो बदामक दालिक खिच्चड़ि बनबैए। एते बात मनमे उठिते काकीक विचार रूकि गेलनि। कुरथीक तुलना राहड़ि, खेरहीसँ करए लगली। पूसक संक्रान्तिक दिन पावनि होइए। राहड़ि चैत-बैशाखमे जहनकि बदाम फागुन आ खेरही जेठ-अखाढ़मे होइए, तइ हिसाबे कुरथीए ने नवकी कनियाँ बनि घर एली। ई बात मनमे अबिते काकीक मन आगू बढ़लनि। हमरा सन दही केकर हेतै? कियो लोहा महिंसक दूध पौरने हएत तँ कियो पोखरिक पानिक। मुहसँ हँसी निकललनि। जेहने लोक सभ ठक भऽ गेल अछि तहने देवीओ-देवता सभ। अनदिना कियो दूधमे पानि फेँटि कऽ बेचैए तँ बेचैए, पावनिमे जे हुनको सभकेँ खुअबै छन्हि से ओ नै बुझै छथिन। किएक ने हड़हरी बज्जर खसा दइ छथिन। एते दिन हुनको सभकेँ शक्ति छेलनि आब ओहो सभ डलडाक मधुर खा पेट बिगाड़ि लेलन्हि अछि। फेर मन अपना दिस घुमलनि। खिच्चड़िमे जम्बीरी नेबो नीक आकि घीउ। मुदा ऐ प्रश्नपर मन नै अँटकलनि। खाइबेरमे बूझल जाएत। फेर मनमे खुशी एलनि। मुस्की दैत आँखि उठा कऽ तकलनि तँ दिनकरपर नजरि पड़लनि। मने-मन प्रणाम कऽ कहए लगलखिन-
“एहनो जाड़मे अहाँ चास-वासकेँ भरि देने छिऐ। अपना लेल कोठी माल-जाल लेल टाल, खेतक-खेत तरकारी, बाधक-बाध गहुम, दलिहन-तेलहनसँ सजल खेत। हे दिनकर बहुत जाड़ सहि जीब रहल छी, कल्लह फेरू।”
आँखि निच्चाँ होइते मनमे एलनि। आइए ने सीमापर (मकर रेखा) जेता। काल्हिसँ तँ तिले-तिल बढ़बे करता।
पावनिक छुट्टीमे ज्योतिषीकाका गाम नै एला कि काकीकेँ आफद भऽ गेलखिन। ओना साल भरिसँ काकीओक मन बदलि रहल छन्हि। काकी जेते बुधियार भेल जाइ छथिन तेते काकासँ मन-भेद भेल जाइ छन्हि। ज्योतिषीकाकाकेँ काकीक ओइ किरदानीसँ हृदैमे चोट लगलनि। जइ दिन काकी काकाक कमाएल रूपैआ चोरा कऽ बुइधिक सर्टिफिकेट कीनि लेलखिन, ओही दिनसँ काकीक आफद काका आ काकाक आफद काकी भऽ गेलखिन। विद्यालयसँ अबैतखिन बाटेमे पावनिपर नजरि गेलनि। कनीकाल गुम्म भऽ उत्तर-दछिनक सीमापर आँखि रोपलनि। आँखि रोपिते हृदैमे हँसी उठलनि। जे लोक दक्षिणायणमे मरैत अछि तँ नर्क जाइत अछि आ उत्तरायणमे मुइलापर स्वर्ग। स्वर्ग तँ मनुख निर्मित छी जहनकि मकर संक्रान्ति ग्रह-नक्षत्रक प्रक्रिया छी। दुनू एकठीम केना भऽ गेल। बाटेसँ ज्योतिषीकक्काक मनकेँ हौंड़ने रहनि। आँगनमे पएर रखिते काकी टोकि देलखिन-
“तलब भेटल कि नै? अखनि धरि कोनो ओरियान नै भेल अछि।”
काकीक बात सुनि काकाक मन लहरि गेलनि। आँखि गुड़रि काकीकेँ देखि ओसारक चौकीपर झोरा रखि हाथ-पएर धोइले कल दिस बढ़ला। काका मने-मन सोचथि जे सभ काजक बेर फँड़बन्ही करती आ टाका बेरमे काका मन पड़ै छन्हि। काका अप्पन धुनिमे आ काकी पावनिक धुनिमे। तिलासंक्रान्ति सन पावनि दंगलक अखाड़ापर उतरैबला अछि, ओइ लेल अखनि धरि हाथ-पर-हाथ जोड़ि बैसल छी...। मुदा पहुलके नजरि काकीकेँ डोला देलकनि। करेज काँपि गेलनि। मन निर्णए कऽ लेलकनि जे परिवारक गारजन पुरुख होइ छथि, मान-अपमान पुरुखक कपारपर चढ़त। हम तँ अनेरे तबाह छी। जे आनि कऽ देता ओ बना कऽ आगूमे धऽ देबनि।
कलपर पानि पीब, आँगन आबि ज्योतिषीकाका चौकीपर बैस तमाकुल चुनबए लगला। अपन भलाइ सोचि काकी बाड़ी दिस टहलि गेली। मुँहमे तमाकुल लैत काका आँखि घुमा कऽ पत्नी दिस देखलखिन। मन खुट-खुट करनि जे फेर ने किम्हरोसँ आबि किछु फरमा देथि। मुदा सोझमे नै देखि मन असथिर भेलनि। मनमे उठलनि, काल्हि मकर संक्रान्ति छी। जैठामसँ सुरूज दछिन मुहेँ नै बढ़ि उत्तर मुहेँ घुमता। सुरूजकेँ उत्तरायण होइते जीव-जन्तुमे सुरूजक प्रकाश नव स्फूर्ति पैदा करैए। मौसमक बदलाव हुअ लगैए। ऐसँ परिवर्त्तनक रूप देखि पड़ैए मुदा लोकमे परिवर्त्तन की आैत? जे दछिनपंथी विचार बेवहारिक रूपमे पर्वत सदृश अपन रूप बनौने अछि से चूड़ा-लाइ खेने भेट जाएत?
संक्रान्तिक पहिल संध्या अबैत-अबैत भोरमे नहेबाक कार्यक्रम तैयार भऽ गेल। ऐ प्रश्नपर विद्यालयक सभ शिक्षिका एकमत भऽ गेली। ऐ कार्यक्रममे एकटा फनिगा आबि गेल। फनिगाक गंधसँ वातावरणमे गंध पसरि गेल। गंध ई जे पोखरिक घाटक तरमे कमलेसरी (कमलेश्वरी) महरानी चुड़लाइक छिट्टा रखने छथिन। जे पहिने नहाइले जाएत ओकरा देथिन।
टेल्हुक धिया-पुतासँ लऽ कऽ ढेरबा धरि अपन दावा ठोकए लगल जे पहिने हम नहाएब आ कमलेसरी महरानीक चुड़-लाइक छिट्टा आनब। अपन-अपन शक्तिकेँ जगबैत संकल्पित सभ हुअ लगल।
जारनि तोड़ि कऽ अबैकाल अझप्पे पोखरिक घाटक तरमे कमलेसरीक चुड़लाइक छिट्टा गोपला सुनलक। मुदा किछु दोहरा कऽ नै बुझए चाहलक। माथपर ठहुरीक बोझ रहै। मुदा भार मनसँ हटि चूड़ा-लाइक छिट्टापर पड़लै। बड़का छिट्टा, जेहेन भत-भोजमे भात झँकै लेल होइ छै। भरिए दिन ने पावनि छै। केते खाएब। मनमे खुशीक अँकुड़ा उगलै। घरपर आबि जारनिक बोझ रखि मने-मन संकल्प केलक जे सभसँ पहिने हम घाटपर जाएब। गहींर गोपला, विचारकेँ गोपनीय रखलक। माएओ-बापकेँ नै कहलक।
बारह बजे रातिमे नीन टुटिते गोपला माए-बापकेँ बिनु किछु कहनै पोखरि दिस विदा भेल। माए बुझलनि जे लघी-तघी करए निकलल। बुधू (पिता) नीनभेर, तँए बुझबे ने केलनि। जहिना प्रेमीकेँ अपन प्रिय छोड़ि दुनियाँमे किछु नै देखि पड़ै छै, तहिना लाइक छिट्टा छोड़ि गोपला किछु नै देखैत। दुलकी मारैत पोखरि दिस बढ़बो करै आ आँखि-कान उठा-उठा आगुओ ताकै जे क्यो दोसर ने तँ बढ़ि गेल। ने कानसँ कोनो भनक बूझि पड़ै आ ने अन्हारमे किछु देखए। किछु काल देखि माए बान्हपर आबि तकलक तँ गोपलाकेँ नै देखलक। मनमे टराटक लगए लगलै, जे एते अन्हारमे केतए चलि गेल। भरिसक भकुआएलमे किम्हरो चलि ने तँ गेल। मुदा अन्हारमे देखबे केते दूर करब। ओह! से नै तँ हुनको (पति) उठा दुनू गोटे चोरबत्तीक हाथे तकबै। सएह कैलक।
पनरह-बीस दिनसँ शीतलहरी चलैत। लागल-लागल पछबो संग दैत। घूरक आगिओ मैलमुँह भेल। गोपलाकेँ ने रस्ता अन्हार बूझि पड़ै आ ने पोखरि दूर, ने जाड़ बूझि पड़ै आ ने पोखरिमे पानि। साक्षत् ब्रह्ममे लीन भक्त जकाँ गोपलो लाइमे लीन भऽ गेल। पोखरि पहुँच घाटक तरमे गोपला हँथोरिया दिअ लगल। जाधरि लाइक आशा मनमे रहै ताधरि खूब हँथोड़लक। होंथरैत-होंथरैत देह बर्फ जकाँ जमि गेलै। जाड़ बूझि पड़ए लगलै। सौंसे देह थरथर काँपए लगलै। गोपालक मन मानि गेलै जे मरि जाएब। पोखरिसँ ऊपर भऽ घर दिसक रस्ता धेलक। ताधरि चोरबत्तीक हाथे आगू-आगू माए आ दू लग्गा पाछू पिता पेना नेने अबै छेलखिन। फड़िक्केसँ माए थर-थर कँपैत गोपलाकेँ पुछलक-
“गोपाल।”
गोपाल सुनि बुधबाकेँ खौंझ उठलै। बाजल-
“मिरगी उठल छलौ जे पोखरि आएल छेलँह?”
थरथराइत गोपलाकेँ माए अपन आँचरसँ देह पोछए लगली। बेटाक दशा देखि पिताक मन पघिलए लगलनि। जहिना गंगा स्नान पछाति नीक विचार मनमे उपकैए तहिना बुधूक मनमे उपकलै। सोचए लगल, आइ जौं मरि जाइत तँ दिनमे केकरा तिल-चाउर दितिऐ, के तिल बोहैत? दछिनबारि टोलमे सबहक बेटा-पुतोहु बाप-माएकेँ छोड़ि परदेश चलि गेल अछि। बुढ़िया सभ नवकी कनियाँ जकाँ अपनेसँ तिलकोर तडै़ जाइ छथि। तिलकोरक तरुआ केहेन होइ छै ई तँ बुढ़िए कनियाँ सभ बुझै छथिन। जिबठ बान्हि बुधबा गोपलाकेँ पजिया कऽ पकड़ि कोरामे लए डेगगरसँ आँगन दिस बढ़ए लगल। आँगन आबि पुआर धधकौलक।
जहिना गोपलाक देह भीजल तहिना देहमे सटल गंजी-पेन्टो। मुदा कपड़ा बदलैक साहस नै भेलै। देह कठुआएल, हाथ बिधुआएल, ओंगरी ठिठुरल। मुदा कनीएकाल पछाति टनकल। दुनू परानी बुधबो जाड़सँ ठिठुरल रहए। तीनू टनगर भेल। टनगर होइते गोपाल माएकेँ कहलक-
“अांङी-पेंट आनि दे।”
गोपाल पेंट-शर्ट पहिरए लगल। तीनूक सिरसिराएल देह आगिक गरमी पाबि वसन्ती हवामे टहलए लगल। बुधबा पत्नी दिस देखि हाथ पकड़ि, पहुँचल फकीर जकाँ बाजल-
“आइ, गोपला हाथसँ चलि जाइत। सबहक आँगनमे पावनिक उत्साह रहितै आ अपना दुनू गोटे बेटाक सोगमे कनैत दिन बितबितौं।”
पतिक बात सुनि आशा चौंकि गेली। जेना भुमकमक धक्का धरतीकेँ लगैत तहिना आशाक हृदैमे धक्का लगल। औगता कऽ उठि कोठीपर रखल मुजेलासँ दूटा गोल-गोल लाइ लेने गोपलाक हाथमे देलक। हाथमे चूड़ाक लाइ अबिते गोपाल हबक मारलक। मुदा तेहेन सक्कत जे ठोर चँछा गेलै, मगर दाँतसँ लाइ नै कटलै। माएकेँ कहलक-
“लाइ कहाँ टुटैए।”
बेटाक बात सुनि आशाक मनमे खुशी उपकल। अपन कारीगरीकेँ परीक्षामे पास देखि मुस्की दैत पति दिस देखि बजली-
“तेहेन पाकमे लाइ बनौने छी जे बिना सिलौट-लोढ़ीसँ सुनत?”
बेटाकेँ बुधू पुछलक-
“आइ तँ केतौ नाचो-ताँच ने होइ छै तखनि किए तँू रातिमे एते दूर चलि गेलेँ।”
बिच्चेमे आशा बजली-
“लघी-तघी करैले उठल हेतै, भकुआएलमे बौआ गेल हेतै।”
हाँइ-हाँइ गोपाल मुँहक लाइकेँ चिबा कऽ घोंटि माए दिस देखि बाजल-
“लोक सभ साँझमे बजै छेलै जे पोखरिक घाटक तरमे कमलेसरी महरानी लाइ रखै छथिन। उहए अनैले गेल रहौं।”
गोपलाक बात सुनि बुधूक मन महुरा गेलै। मने-मन बाजल जे अपना कमेने नै हएत ओ भोला बाबा बड़दक...। मुदा क्रोधकेँ ऐ दुआरे मनमे दबने रहल जे गामक लीला सभ आँखिक सोझहामे नाचए लगल रहै। जे सभ जुआनीमे, मद-मस्त भोम्हरा जकाँ जिनगी बितौलनि, बेटा-पुतोहुक अछैत मुहसँ धुँआएल चूल्हि फूकए पड़ै छन्हि, जइसँ दुनू आँखिमे नोर टघरैत रहै छन्हि। मुदा ओ सभ तेकरा हृदैक बेथा नै, धुँआ लागब बुझै छथि। बुधूक हृदए पसीज गेलै। मुरखो अछि तैयो तँ बेटे छी। बरखे ने चौदहटा भऽ गेलै मुदा भरि दिन तँ असकरे लग्गी लऽ कऽ वोनाएल रहैए। ने खाइक ठेकान रहै छै आ ने नहाइक। तहन बुधिसँ भेँट केना हेतै?
बेटाक बात सुनि माएक मन उमड़ि गेलनि। बुझबैत बजली-
“रौ बौआ! अपना की कोनो चीजक कमी अछि। जेते रंगक धान गिरहतकेँ होइ छै तेते अपनो ने होइए। सतरियाक चूड़ा कुटने छी, लाइ बनौने छी आ ओकरे खिच्चड़िओ रान्हब।”
पछुआरक रस्तापर गल्ल-गुल्ल सुनि आशा घरसँ निकलि डेढ़ियापर पहुँचली कि महरैलवालीक बाजब सुनलनि। डेढ़िएपर ठाढ़ भऽ सुनए लगली। महरैलवाली हर्ड़ीवालीकेँ कहलखिन-
“हम तँ आध पहर रातिए नहेलौं। अखनि धरि अहाँ पछुआएले छी।”
हर्ड़ीवाली कहलकनि-
“अहाँ जकाँ रातिमे कुकुर घिसिऔने छेलौं जे भोरे नहा कऽ पाक हएब।”
दुनू गोटेक गपकेँ दबैत तमोरियावाली जोर-जोरसँ पुतोहुकेँ कहैत रहथिन-
“तीन दिनसँ बोखार छेलह तहन एहेन समैमे भोरे किए नहेलह?”
मुदा पुतोहु उत्तर नै देलकनि। आशाकेँ मन पड़लनि जाड़सँ कँपैत गोपाल।
Subscribe to: Post Comments (Atom)


text:
नयी दिल्ली । केंद्रीय मंत्रिमंडल आखिरकार बिहार क मधेपुरा मे इलेक्ट्रिक लोकोमोटिव फैक्ट्री, विद्युत रेल इंजन कारखाना आ मढ़ौरा मे डीजल रेल इंजन लगेबाक रेल मंत्रालयक नवका प्रस्ताव कए मंजूरी द देलक। आब एहि परियोजना कए शुरू करबाक लेल फेर स नीलामी प्रक्रिया प्रारंभ भ सकत। वित्त मंत्री पी चिदंबरम बुधदिन मंत्रिमंडल क बेसार क जानकरी दैत कहला जे इ दूनू कारखाना क्रमश: 1293 करोड़ 57 लाख आ 2052 करोड़ 58 लाख टकाक लागत स खोलल जा रहल अछि। एकरा लेल रेलवे बजट मे प्रावधान केलक अछि। रेल मंत्रालय एहि दूनू कारखाना कए संयुक्त उद्यम स लगाउत।
एकरा लेल अन्तर्राष्ट्रीय नीलामी कैल जाएत आ इंजन बनेनिहार कंपनी क चुनाव तीन मासक भीतर कैल जाएत। वित्त मंत्री पी चिदंबरम क अध्यक्षता मे गठित मंत्रीसबहक समूह 22 अप्रैल कए एहि दूनू कारखाना क स्थापना क नवका प्रस्ताव कए अंतिम रूप देने छल । नवका प्रस्ताव क तहत दस साल क भीतर 12 हजार हॉर्स पावर क 800 बिजली इंजन आ 6000 हार्स पावर क 4500 रेल इंजन बनाउल जाएत
ज्ञात हुए रेलवे, वित्त आओर कानून मंत्रालय क उच्च अधिकारी क एकटा अधिकार प्राप्त समिति आ योजना आयोग क बैठक 21 जून कए दोसर बेर भेल छल, जाहि मे मधेपुरा आ मरहोरा मे प्रस्तावित संयंत्र क पीपीपी मॉडल क बारे मे सिफारिश भेल छल।
इ’समाद अपने लोकनि कए पहिने बता चुकल अछि जे इलेक्ट्रिक इंजन संयंत्रक ठेका लेबाक दौड़ मे 4टा कंपनी शामिल अछि, जाहि मे जनरल इलेक्ट्रिक (जीई), एल्सटन एसए, बम्बॉर्डियर इंक आ सीमेंस एजी शामिल अछि। रेल मंत्रालय आओर वित्त मंत्रालय क बीच कंपनी द्वारा तैयार कैल गेल इंजन क दाम क मसला पर मतभेद क संबंध मे रेलवे अधिकारी कहला- कुल मिलाकए कोनो वैचारिक मतभेद नहि अछि। वित्त मंत्रालय क सदस्य किछु मसला उठेलथि अछि, जाहि पर रेलवे अपन विचार द देलक अछि।
सब किछु तय रहबाक बावजूद रेल मंत्रालय क लुंज-पुंज व्यवस्थाक कारण एहि दूनू परियोजना पर गप आगू नहि बढि रहल छल। इंजन संयंत्रक दूनू परियोजना क घोषणा तत्कालीन रेलमंत्री लालू प्रसाद 2007 मे केने छलाह। एकरा पहिने रेल मंत्रालय अपन दम पर बनेबाक गप कहने छल, बाद मे एकरा पीपीपी परियोजना मे बदलि देल गेल, जाहि मे रेलवे क हिस्सेदारी महज 26 प्रतिशत राखल गेल। पहिने बिजली वाला 800 इंजन आओर 1000 डीजल इंजन बनेबाक ठेकाक कुल अनुमानित लागत करीब 1300 करोड़ डॉलर अनुमानित छल।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मधुबनी। 15 अप्रैल। सम्पादकीय। [जितमोहन झा (जितू)] पिछ्ला दुई मास सँ कलर्स टीवी चैनल पर सिंगिंग रियलटी शो ‘राइजिंग स्टार’ मे विजयी बनबाक सपना संजोना मैथिली ठाकुर एहि प्रतियोगिता मे सभसँ बेसी वोट आनै वाली प्रतिभागी बैन चुकल छथि। मिथिलांचल केँ बेटी मैथिली ठाकुर आय कुनु पहचान केर मोहताज नहि छथि। मैथिली के मानना छैन्ह कि संगीत एक साधना थीक आओर एहिमे आसानी सँ किछु हासिल नहि काएल जे सकैछ। संगीतक क्षेत्र मे अपन मधुर आवाज सँ बहुतही कम समय मे अपन पहचान बना चुकल मैथिली ठाकुर क' संगीत विरासत मे भेटल छैन्ह। मधुबनी जिलाक बेनीपट्टी (उड़ेन) के रहिवासी मैथिली केँ प्रारंभिक संगीतक शिक्षा हुनक दादाजी बच्चा ठाकुर आओर पिता रमेश ठाकुर सँ भेटलैन्ह।
मैथिली ठाकुर एखन धरी संगीतक क्षेत्र मे कैको विशिष्ट पुरस्कार प्राप्त क' चुकल छथि। मैथिली राष्ट्रीय स्तर के गायन शो ‘इंडियन आइडल जूनियर-2015’, ‘सारेगामापा’ सहित कैको गायन रियलटी शो मे अपन प्रतिभा के जौहर देखा चुकल छथि। ‘आई जीनियस यंग सिंगिंग स्टार’ जितबाक बाद यूनिवर्सल म्यूजिक द्वारा जारी मैथिली के ‘या रब्बा’ एलबम बहुत लोकप्रिय भेल छल। एहि एल्बम के ‘शैतानिया’ शीर्षक बला गीत केँ यू-ट्यूब पर एखन धरी 16 लाख से बेसी लोग देखना अछि।
सिंगिंग रियालटी शो 'राइजिंग स्टार' एक वास्तविक टेलीविजन गायन प्रतियोगिता केर भारतीय संस्करण अछि। कलर्स टीवी पर सप्ताह मे 2 दिन शनि - रविक रातिक 9 बजे सँ प्रसारित सिंगिंग रियालटी शो ‘राईजिंग स्टार’ मे मिथिलाक बेटी 16 वर्षीय मैथिली ठाकुर अप्पन पहिल राउंड मे रिकॉर्ड (94%) मत आनने छली। ओतहि ओ दोसर राउंड मे रिकॉर्ड (93%) मतक संग बंगाल के प्रतिभागि के बहुत अंतर सँ हरा टॉप 16 लेल चयनित भेली। मैथिली 'राइजिंग स्टार' के तेसर राउंड मे (92%) मतक संग टॉप-10 लेल चयनित भेली। चारिम राउंड मे जते हुनका (91%) मत भेटल ओतहि पाँचम राउंड मे हुनका महज (88%) मत भेटल। पिछला राउंड मे मैथिली लेल मतक पतिशत मे भारी कमी देखल गेल। जते पहिल राउंड मे हुनका (94%) मत भेटल छल ओतहि पिछ्ला राउंड मे हुनका महज (88%) मत भेटल।
मैथिली ठाकुर एहि तरहे संघर्ष करैत एक एक स्टेप आगू बढ़ैत आय सेमि फाइनल तक पहुँच गेल छथि। हमरा लोकनि के मैथिली ठाकुर लेल आय शनि आओर कैल्ह रवि दुनू दिन वोट करवाक अछि। आबकेँ एपिसोड मे बेसी वोट पेनीहार कंटेस्टेंट के डायरेक्ट फाइनल केर टिकट भेटत। मैथिल दुलारी मैथिली ठाकुर वोट के कारण कही पाछा नहि होईथ। ताहिलेल सभकियो हुनका आय आओर कैल्ह जरूर वोट करि।
अपने के बता दी एहि सिंगिंग रियलटी शो के निर्णायक मुख्य रूप से दर्शक होयत छथि। कलर्स चैनल पर एहि लाइव शो मे मैथिली 40 प्रतिभागी सभके पछाड़ैत सेमि फाइनल तक पहुँच गेल छथि। एहि शो मे निर्णायक के रूप मे शंकर महादेवन, मोनाली ठाकुर आओरदिलजीत दोसांझ छथि।


text:
दरभंगा क 171 स्कूल मे मैथिली क मात्र 7टा शिक्षक
पटना । राष्ट्रीय आ अंतरराष्ट्रीय मसला पर गंभीर चिंतन क बीच एकटा उम्मीद जेकां दरभंगाक विधायक स्थानीय समस्या कए विभिन्न मंच पर उठबैत रहैत छथि। इ दरभंगा लेल नहि अपितु पूरा मिथिला लेल एकटा सुखद परंपरा क शुरुआत कहल जा सकैत अछि। एहि क्रम मे दरभंगा क संजय सरावगी विधानसभा मे मैथिली शिक्षक क मामला उठेलथि। हुनक कहब छल जे दरभंगा प्रमंडल मे चलि रहल 171 विद्यालय मे मैथिली क केवल 7टा शिक्षक अछि, जखनकि इ भाषा आब संविधान क आठम अनुसूची मे शामिल अछि। शिक्षा मंत्री पीके शाही बेर बेर कहि रहल छलाह जे बेसी शिक्षक क नियुक्ति लेल पदसृजन करै पडत। एहि पर दरभंगा जिला क विधायक आ नेता प्रतिपक्ष अब्दुल बारी सिद्दीकी पूछलाह जे आखिर एहि मे दिक्कत की अछि? मंत्री कहला जे पदसृजन क प्रयास कैल जाएत।
संजय सरावगी आ अब्दुल बारी सिद्दीकी क मैथिली प्रेम देख मधुबनी जिला क विनोद नारायण झा सेहो सक्रिय भेलाह आ कहला जे इ कोन तरीका अछि जे बांग्ला भाषा लेल 250 शिक्षक क नियुक्ति भ रहल अछि, उर्दू भाषा मे सेहो पर्याप्त संख्या मे शिक्षक नियुक्त कैल जा रहल अछि आ मैथिली क संग इ उपेक्षा ..? एकर मंत्री कोनो उत्तर नहि द सकलाह ।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
पटना। एनटीपीसी क कहब अछि जे बिहार मे बिजली संकट आब बेसी दिन नहि रहत। बिहार मे निर्माणाधीन विद्युत परियोजना क जायजा लेबा लेल आयल एनटीपीसी क अध्यक्ष सह प्रबंध निदेशक अरुप राय चौधरी कहला जे अगिला पांच साल मे बिहार मे 8500 मेगावाट बिजली क उत्पादन होएत, जाहि मे स अधिकतर बिजली बिहार कए उपलब्ध होएत।
औरंगाबाद जिला मे नबीनगर स्थित निर्माणाधीन दूटा बिजलीघर क कार्य प्रगति क जायजा लेलाक बाद पत्रकार स गप करैत चौधरी कहला जे बाढ़, कांटी आ नबीनगर मे निर्माणाधीन परियोजना कए पूरा भ गेलाक बाद बिहार मे बिजली संकट इतिहास भ जाएत। एहि सब ठाम स 8500 मेगावाट बिजली क उत्पादन होएत। चौधरी नबीनगर क भारतीय रेल बिजली कंपनी लिमिटेड आ नबीनगर पावर जेनेरेटिंग कंपनी लिमिटेड क निर्माणाधीन परियोजना क कार्य क प्रगति क जायजा लेलथि। ओ कहला जे भारतीय रेल बिजली कंपनी लिमिटेड लेल 1597 एकड जमीन मे स मार्च 2012 तक कुल 1328 एकड जमीन क अधिग्रहण भ चुकल अछि। शेष जमीन क सेहो सितंबर 2012 तक अधिग्रहण भ जाएत।
दोसर दिस बिहार मे सुचारू बिजली आपूर्ति लेल सरकारी प्रयास जमीन पर आबि रहल अछि। एक जुलाई 2012 कए बिहार राज्य विद्युत बोर्ड क विखंडन भ जाएत। सरकार एकरा लेल अधिसूचना जारी क देलक अछि। एकर संगहि राज्य मे विद्युत व्यवस्था कए देखबा लेल गठिन पांचटा नव कंपनी अपन काज शुरू क देत। एहि दिशा मे ऊर्जा विभाग आ विद्युत बोर्ड क उच्च प्रबंधन काज सेहो शुरू क देलक अछि। ज्ञात हुए जे पिछला साल राज्य मंत्री परिषद बिहार विद्युत बोर्ड कए विखंडन क संग-संग पांचटा नव कंपनी क गठन कए मंजूरी देने छल। एकर बाद मार्च मे नव कंपनी क सीमएडी आ ओकर निदेशक मंडल क गठन भेल छल। नव कंपनी क पूंजी पर सरकार हाल मे नियंत्रक आ महालेखाकार कए पत्र पठेने छल। एहि संबंध मे सूत्रक कहब अछि जे सीएजी (कैग) नव कंपनी कए पूंजी पर कई तरह क सवाल ठार क आपत्ति जता देने छल। खास क कंपनी पर भेल खर्च पर सीएजी असहमत छल, बावजूद एकर बिहार विद्युत बोर्ड क बंटवारा तय भ गेल। आब एक जुलाई स बिहार स्टेट पावर (होल्डिंग) कंपनी लिमिटेड, बिहार स्टेट पावर ट्रांसमिशन कंपनी लिमिटेड, बिहार स्टेट पावर जेनरेशन कंपनी लिमिटेड, साउथ बिहार पावर डिस्ट्रीब्यूशन कंपनी लिमिटेड आ नार्थ बिहार पावर डिस्ट्रीब्यूशन कंपनी लिमिटेड काज शुरू क देत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
सोमवार, 10 जनवरी 2011
अनुभूतिः एकटा पाठकीय प्रतिक्रिया- उषाकिरण खान
जखन पन्ना जी लिखल कथा संग्रह ‘अनुभूति’ हमरा हाथमे आएल तखन अतिशय प्रसन्नता भेल। किएक तँ पन्ना जीक संगे हम कएक बेर अस्सीक दशक मे संगहि कथा पाथ कएने छलहुँ। हुनका कथाक मानसिक धरातल आ लेखकीय सावधानी बूझल छल। कथाकारक अनुभूतिक परिचय छल स्थिरचित्तक बुझनुक लेखिका सहजहि श्रोता एवं पाठक सँ सोझा सोझी गप्प करैत छथि। अनुभूतिक वेष्टन मोनक आगाँ पाछाँ रहैत छन्हि, तैं कथाक विकास एकटा सुष्पष्ट विचार यात्रा जकाँ छन्हि। पन्ना जी अनेक परिवेशक कथा लिखैत छथि। ठोस धरातल पर चलय बाली आइ काल्हिक स्त्रीक कथा ओ संवेदना संग नहि पएरक धमक संगे लिखने छथि। जेना ‘सेवानिवृत्ति’। सेवानिवृत्तिक पश्चात् संतान आ स्वजन परिजन मुँह बओने रहैत छथि, जीवन चरित कमाई आ बचत के कोना आलसात कए लेल जाए तकर ब्योंत मे लागल रहैत छथि मुदा वृद्ध माता पिताक चिंता नहिये टा करैत छथि। पन्ना झा जीक कथाकार स्वानुभूति केँ सोझाँ धए टा देलन्हि अछि ओकरा विवछओलन्हि अछि नहि। इएह हिनक विशेषता छन्हि। अपन दृढ़ पद चाप छोड़ब। सेवानिवृत्ति कथाक चर्च हम बारंबार करए चाहैत छी, ओ कथा बूँद मे समुद्र तँ थिके, एकटा पइघ संदेश दैत अछि। मनहि ओ स्वयं दुलारपुर सन नगरक कात बला गामक बेटी छथि तरौनी सन बुद्धिजीवी गामक पुतहु परंच मिथिलाक असूर्यम्पश्या ग्राम ललनाक ज्ञान छलन्हि, कलकत्ता जाए आ ओतए शिक्षा प्राप्त कए, ओतुक्का सामाजिक जीवन के अनुभव लए जे किछु अपना क्षेत्रक विकासक कामना कएलन्हि तकर सत्व ओ ‘सेवानिवृत्ति’ कथामे देने छथिन्ह, एकटा गाम जे आदर्श अछि, विद्यालय, अस्पताल इत्यादि छैक महाविद्यालय नहि छैक। महिला महाविद्यालय फोलब ‘हाइ-रिस्क’ काज छैक, छात्रा जुटतैक कि नहि? मुदा कल्पना शील लेखिका आधुनिक शिक्षाक आवश्यकता बलें महाविद्यालय फोललनि आ सफल भेलीह। कथामे स्वयं कथानायिका श्राद्धा केर विकास क्रमशः भेल छन्हि ओहिना जेना हुनक महिला शिक्षाक प्रयोजनक।
आइ काल्हि शिक्षा सभक जन्मसिद्ध अधिकार छैक तकर कानूनी व्याख्या खूब प्रचारित भऽ रहल छैक। गुल्ली-डंटा खेलए बला बालकसँ लए गइचरवाही मे खैनी ठोकए बला नेन्ना सभ केँ धऽ कऽ स्कूल आनल जाइत छैक। भनहि ओ लोकनि मिड डे लंच लऽ कऽ पड़ा जाइत छथि। लेखिका कमौशा कथामे एकटा निरसय परसनक बालक निरसू केँ अपना संगे आनि गृहकार्यमे लगौलनि आ ओकरा शिक्षा देमए लागलीह। मुदा जखन ओ स्वस्थ सबल बला भऽ गेल। हिनकर सभटा शिक्षा बिसरि पुनः परिवारक अंतहीन जालमे ओझरा। कथामे कचोटक मात्रा स्वल्प छैक आ कमजोर वर्गक दारूण स्थितिक मात्रा अधिक छैक प्रायः सभकेँ बूझल छैक जे व्यक्तिगत आ सामाजिक प्रयाससँ गामे टा नहि घर सेहो खुशहाल आ चिंताहीन हेतैक मुदा से नहि होइत छैक। दूरदृष्टिक अभाव मे ग्रामीण अपन हर्ज करैत अछि, ओकरा अनकर दृष्टि केर लाभ लेबाक क्षमता नहि छैक। क्रमशः आधुनिक होइत समाजक एकटा सटीक कथा अछि-‘पुनरावृत्ति’ चारूकात लौह कवार लागल हो कतहुँ सँ हवाक सिहकी नहि प्रवेश करैक, सूर्यदेवक किरण नहि प्रवेश करैक तैं कि भोअ-साँझक अस्तित्व मेटा जाएत? नहि ने? न मिथिला मे प्रकाश आएल। पति सँ अकारणे प्रताड़ित स्त्री पिताक आशीर्वाद सँ स्वाबलम्बी भऽ जाइत छथि। पुत्रीक शिक्षाक प्रति सजग तँ छथि मुदा हुनकर भाग्य अपने सन होएतैन्ह से नहि बिचारने छलीह। मुदा अधिक आगाँ ससरल समय मे बेटी सुधा मान्यता केँचुल उतारि फेकलक आ स्पष्ट विचार संगे आगाँ पएर बढ़ओलक, मनहि ओ परिस्थिति जन्य पुनरावृत्तिक शिकार भेलीह मुदा सिनुर चुड़ी आ मिथ्या संस्कार केँ निषेध कएलन्हि। ओ उहापोहक अन्हारसँ उबरि एकटा सेविका सँ उद्गार व्यक्त करैत छथि जे माथ हल्लुक करक लेल- ‘एक कप चाय बना दे’
पन्ना जीक लेखिका मनोविज्ञानविद् छथिन्ह से- ‘असमान्य केँ सनक सामान्य केस हिस्ट्री बला कथा पढ़ि परिलक्षित होइत अछि। अही वजनकेँ कथा छैक सरोकार। पति-पत्नी संगे रहथि, दुनू एके शिक्षा प्राप्त करैथ आ एके जीविका मे संलग्न रहथि तथापि स्त्रीपर परिवार, समाज आ आजीविका तेहराएल बोझ रहैत छैक आ पति निश्चिंत; ई अजुका त्रासदी छैक जकरा सँ प्रत्येक शिक्षिताजूझैत अछि तँ मूल्यांकनक’ नायिका किएक ने जूझती?
’नीति प्रकरण’ कथामे ‘बिचमाइनक’ भूमिका महत्वपूर्ण छैक? जकर अप्पन घर बिगड़ल रहैत छैक ओ अनकर सुखी घर उजाड़य पर तुलल रहैत अछि। समय रहितहि यदि पति-पत्नी ई बूझि लेथि तखन कएक टा परिवार विघटित होअऽ सँ बाँचि जाएत। सघन संवेदनाक कथा छैक- ‘बऽर घुरिए गेल’। कतेको गीत कवित्त लिखलनि कवि विद्यापति, पं. हरिमोहन झा, यात्रीजी तथापि एकटा आडम्बर पूर्ण समाज नायक अविश्वस्तरीय, तरल प्रकारक वस्तुक अस्तित्व आइयो अछि। मिथ्या अहंकार, घोर लिप्साक प्रतीक मिथिलाक सर्वाध्जिक सोचबा पर विवश करैत छैक।
पन्ना जीक प्रत्येक कथा किछुने कि अनुभव करबापर विवश करैत छैक आ तैं कथा-संग्रहक नामकरण अनुभूति बहुत नीक। एकटा नयनाभिराम आ बीछल पौथी मैथिली मे आबए से स्वागत योग्य अछि। प्रत्येक छोट कथा जे या तँ आकाशवाणीक लेल लिखल गेल आ कथा गोष्ठी मे पढ़बाक लेल लिखल गेल अछि महत्वपूर्ण। एकदम बूंदमे समुद्र। कथा, कथा सूत्र जकाँ बुझाइत अछि। पन्ना जी केँ हम आग्रह करबनि जे पलखति पाबि आब कथा सूत्रक विस्तार करथु आ पूर्ण कथा लिखथु जाहिसँ पाठकक छाँक पुस्तै।
कथा संग्रह फ्लैपपर वांछित अवांछित शब्द संचयन छैक जाहिसँ बचल जा सकैत छलैक। ‘दू आखर’ लेखिकाक दृष्टिक निर्विविवाद टिप्पणी अछि आ हुनक स्वयं केर विकासक एकटा संक्षिप्त सूचना। पन्ना झा जी जन नन कन्त्ये वर्सियल व्यक्तित्वक जे अनुभूति सबकम हाथमे अछि से उत्तर आधुनिक मिथिलाक निर्माणक अनुभूति छैक जाहिमे बालक-बालिका युवजन आ वृद्ध-वृद्धा, दादा-दादी सब छथि। अर्थात् उत्तर आधुनिक विचार एसकरूआ नहि अछि, सभाराज बला परिवारक कामना करैत अछि समाज निर्वीथ नहि अछि, मदतिक हाथ चारू भागसँ बढ़ैत अछि।
पन्ना जीक लेल शुभकामना।
Labels: आलेख


text:
बैशाख १९ गते,रौतहटके दुर्गा भगवती गाँउपालिकास्थित एक डिस्टीलरी उद्योगमे भेल आगिलगीमे मेसिनसहित करिव एक करोड बराबरके सामान जरिक नष्ट भेलअछि ।गंगा पिप्रामे रहल एभरेष्ट डिस्टीलरी उद्योगमे आगिलगी भेलासँ उद्योगके भण्डारण कक्षसहित मेसिन जरलअछि ।आगिलगीके कारण पत्ता लाग नै सकलअछि, मुद्दा, बिद्युत सर्ट भऽक आगिलगी भेल होबऽसक्वाक अनुमान कएनेअछि ।आगि बडका रुप लेलाकबाद मात्र उद्योगके सुरक्षा गार्ड पत्ता पाओनेछल । स्प्रिट आ अल्कोहल भण्डारण कएने कोठामे आगि सुरु भेलाकबाद पैघ क्षति भेलअछि ।सदरमुकाम गौरसँ गेल दमकल आ स्थानीयवासीके सक्रियतामे करिव ३ घण्टाबाद आगि नियन्त्रणमे लेलगेलछल ।
Share.


text:
पटना। 12 अक्टूबर। आगामी 14 अक्टूबर क' प्रधानमंत्री नरेंद्र मोदी केर आगमन लेल दुल्हन जोका सजाओल जे रहल अछि पटना विश्वविद्यालय। विश्वविद्यालय आओर आस-पास केर इलाका सभके दुल्हन जोका सजाओल जे रहल अछि। प्रधानमंत्री केर दैराक मद्देनजर सुरक्षा के सेहो पुख्ता इंतजाम कायल गेल अछि।
पटना विश्वविद्यालय केर इतिहास म' पहिल बेर भ' रहल प्रधानमंत्री नरेंद्र मोदी केर दौरा ल' क' जिला प्रशासन पछिला कैको दिन सँ तैयारी म' भिड़ल अछि। विश्वविद्यालय परिसर क' दुल्हन जोका सजाओल जे रहल अछि आओर राजधानी म' सुरक्षा केर पुख्ता इंतजाम कायल जे रहल अछि।
बताओल जे रहल अछि कि प्रधानमंत्री अप्पन एहि दौरा म' बिहार क' कैको सौगात द' सकैत छथि, जाहिमे मुख्य रूपसँ पटना विश्वविद्यालय क' केंद्रीय विश्वविद्यालय केर दर्जा देबाक घोषणा शामिल अछि।


text:
पटना : बिहटा क अम्हारा मे नेशनल इन्स्टीच्यूट आॅफ इलेक्ट्रॉनिक्स एण्ड इनफॉरमेशन टेक्नोलॉजी क शिलान्यास करैत केन्द्रीय सूचना प्रोद्यौगिकी मंत्री श्री कपिल सिब्बल कहला जे केंद्रीय विश्वविद्यालय जेकां बिहार मे दू ठाम नेशनल इन्स्टीच्यूट आॅफ इलेक्ट्रॉनिक्स एण्ड इनफॉरमेशन टेक्नोलॉजी संस्थान खोलल जाएत। अगर बिहार सरकार जमीन देत त दोसर परिसर उत्तर बिहारक कोनो शहर मे खोलल जा सकैत अछि। ज्ञात हुए जे तत्कालीन केंद्रीय मानव संसाधन राज्यमंत्री एमएएए फातमी एहि संस्थान लेल दरभंगाक नाम प्रस्तावित केने छलाह, मुदा बाद मे इ संस्थान बिहटा मे खोलल गेल, मुदा आइ जखन दोसर परिसरक मंजूरी भेटल तखनो इ तय नहि कैल गेल जे दोसर परिसर उत्तर बिहारक कोन शहर मे बनत। एहन मे नवनिर्मित मिथिला पार्टी जरूर दोसर परिसर दरभंगा मे बनेबाक मांग केलक अछि।
बिहटा मे शिलान्यास क बाद समारोह कए संबोधित करैत केन्द्रीय सूचना प्रोद्यौगिकी मंत्री श्री कपिल सिब्बल कहला जे
केन्द्रीय सूचना प्रोद्यौगिकी मंत्री कहा जे 2015 तक हिन्दुस्तान अपने चिप्स बनेबा योग्य भ जाएत, एकरा लेल हमरा मैनिफैक्चर इन्डस्ट्रीज बनेबाक अछि। श्री सिब्बल कहला जे ए व्यू टेक्नोलॉजी द्वारा एक संग दस हजार लोक कए लाभान्वित कैल जा सकैत अछि। एकरा लेल इच्छाशक्ति हेबाक चाही। ओ कहला जे नेशनल इन्स्टीच्यूट आॅफ इलेक्ट्रॉनिक्स एण्ड इनफॉरमेशन टेक्नोलॉजी एकटा एहन संस्था अछि जे सॉफ्टवेयर आ हाडर्वेयर कए कनेक्ट करैत अछि। श्री सिब्बल कहला जे नेशनल नॉलेज नेटवर्क क द्वारा हम भारत क 604 विश्वविद्यालय आ 35 हजार महाविद्यालय कए कनेक्टिविटी देब। चार सौ विश्वविद्यालय आ 15 हजार महाविद्यालय कए कनेक्टिविटी देल गेल अछि, मुदा एहि मे समस्या सेहो अछि। जा धरि विश्वविद्यालय क ढांचा मे परिवर्तन नहि होएत, ता धरि कनेक्टिविटी पूरा नहि होएत। एहि स पूर्व मुख्यमंत्री श्री नीतीश कुमार गंगा क उत्तर एकटा आओर नेशनल इन्स्टीच्यूट आॅफ इलेक्ट्रॉनिक्स एण्ड इनफॉरमेशन टेक्नोलॉजी स्थापित करबाक मांग रखलथि। ओ कहलथि जे बिहार मे एकटा संस्थान स किछु नहि होएत। इ युग आईटी क युग अछि आ बिहार कए दू टा संस्थानक आवश्यकता अछि।ओ कहला जे बिहार सरकार आईटी क क्षेत्र मे सॉफ्टवेयर आ हाडर्वेयर मे काज करबा लेल इच्छुक अछि। ओ कहला जे बिहार मे आईटी क नेटवर्क कए मजबूत बनेबा लेल केन्द्रीय सूचना प्रोद्यौगिकी मंत्री श्री कपिल सिब्बल साहब कए उदारता बरतबाक चाही। मुख्यमंत्री कहला जे एहि ठामक किसान धन्यवाद क पात्र छथि जे संस्थान लेल जमीन उपलब्ध करा रहल छथि। किसान कए मुआवजा राशि मे कोनो परेशानी नहि हुए से अधिकारी ध्यान राखति।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
विद्यापति पर्व ----विद्यापति पर्व कार्तिक त्रयोदसी अर्थात २६ ११ २०१२ क’ प्रारंभ भेल |२६,२७ नवंबर २०१२ क’ दु दिन चेतना समिति द्वारा कार्यक्रम प्रस्तुत कएल गेल |विद्यापति सेवा संस्थान ,दरभंगा द्वारा यैह कार्यक्रम पूर्वानुसार तीन दिनक भेल |गीत संगीत ,कविता पाठ ,नाटक ,तथा भाषण आदि कतेको कार्यक्रम भेल |मंत्रीक भाषण मे कतेक काल तक थोपरी पीटल गेल |विद्यापति पर्व अथवा मिथिला विभूति पर्व आओर कइएक स्थान मे मनायल जायत |सभ ठाम एहिना कम बेसी कार्यक्रम होयत |साल भरि लेल महापुरुष लोकनि निश्चिन्त भ’ आराम करताह |मैथिली मिथिलाक विकास एहि महापुरुष लोकनि सं हेबो नहि करत ?मिथिलाक विकास तखने होयत जखन हमर मैथिली भाषा समाजक जन जन क’ भाषा बनत |से कोना होयत ?ओ तखने होयत जखन मैथिलीक पढ़ाई प्राथमिक स्तर सं होयत |आजुक बच्चा सभ अपन मैथिली भाषा बिसरि रहल छैक |वैश्विक विचार धारा पुरा दुनिया मे पसरि गेल छैक ओहि मे क्षेत्रीय भाषाक कोनों स्थान नहि छैक |ओना ई विचार धाराक पतन निश्चित छैक |मुदा एखन रोजगार परक भाषा मे क्षेत्रीय भाषा अनुपयुक्त छैक ,एहना स्थिति मे क्षेत्री भाषा क’ बचेबा लेल प्राथमिक शिक्षा मे क्षेत्रीय भाषा क’ जोरब आवश्यक छैक |अन्य संघीय क्षेत्रीय भाषा मे प्राथमिक शिक्षा मे पढ़ाई पहिने सं छैक मुदा मैथिली ओहन दर्जा नहि पेलक अछि \ तै सभ मैथिल सेवी सं विनम्र निवेदन जे हमरा सबहक एखन एक मांग, जे मैथिली मे प्राथमिक शिक्षा मे पढ़ाई प्रारम्भ करबाक लेल प्रयास कएल जाय \एहि लेल आन्दोलनक जरुरत छैक |
विद्यापति पर्व मना आ गीत नाद खाली सुनि घर बैसने काज नहि चलय बाला छैक |आब फाँर बान्हि बीच सड़क पर उतरबाक समय छैक | बैसने काज नहि चलतैक |


text:
Monday, April 9, 2012
परमेश्वर कापड़ि - धुमगिज्जर
नामी-गरामी वंशक कहबैका–बड़ैता लोक छथि डागडर साहेब । मैथिली विभागक पहुँचल प्रोफेसर। ई आओर बात जे जतेक छथि नइँ ततेक देखबए लेल अफसियाँत रहैत छथि। बपौती धनक बले घाँटी बजबएमे कोनोे चुक-कोताही नहि करैत छथि। ताहूमे एमरी शहरक तीन कठबा ओ खुआखानि घराड़ी बिकाएल छन्हि। धन दंरभंगा की दोहरी अङा रहबे करतनि ।
से एहि शुद्धि लागनमे हिनकर छोटकी दुलरी ननकिरबीक कन्या दान छन्हि। एहि बेर अगते नियार भेलै जे बरियातीकेँ भोजन बास्ते अपना हाथक, अपन आँखिक देखल शुद्ध नीक माँउस खातीर किछु पूर्वे खस्सी किनलनि। तँ से कैला तँ असल भितरिया बात रहै जे हिनकर पड़ोसिया पैकारक खस्सी रहै आ गप्प-सप्प दऽ कऽ नफगरे माल बेचए लाथे उन्टाै-सुन्टा पढ़ा अॉंिखपर झोल मारि देलकन्हि। दू ढौैआक खस्सी तीनमे किना अपन सुरखुरु भऽ गेल फेरहा। तहूमे कि तँ रहनि खगता दू गोट खस्सीक तँ घटी–बेसी लेल तीनटा बेसहि लेलाह। नइँ कहू बरियातीकेँ कनिको कमि गेलै तँ नाहँसी आ सोहरा भऽ जाएत तैला जैं चालीस तैं घपचालिसो रहओ ।
तिरपित नेहाल डागडरनी खस्सीकेँ आबए बला बरियातीयोसँ बेसीए ध्यािन देबए लगलखिन्ह । कोनो उपेक्षा कोताही नइँ हुअ पाबए ।
आबएले तँ अएलै हेंड़े किनि कए आब भऽ गेलए गराक घेघ, –एकरा चराएत–बझाएत के? कनिके कालमे ततेक ने झौहरा– अंकाल कएलक जे डागडर साहेबकेँ टेन्शन बढ़ए लगलनि । टहलनी कहलकै मर, अपन दूध उठओनाबाली हएबे करै । चराओन पोसान ओकरे दऽ दियौन । उहे चरा–बझाकऽ पोसतै ।
बड़ बेस बड़ बढियाँ, शुभ–शुभ कऽ नीक जेकाँ पक्काह–पक्कीक गछा खरियारि कऽ ओकर जिम्मा लगाओल गेल।
गम्हओरियाबाली दूधबालीक सैंझली ढ़िलही बेटी गछने छलै, ओकरा बास्ते सेहो किटुआ पोसान छुटिया देल गेलै।
खँसी पिच्छेा दू–चारि मुट्ठी चाउर, बदाम भुजा बास्ते अलगसँ सेहो । भुजा भूजैले आमक ढेङ जरना लेल भेटलै । ढिलही माए आबले बलैया नितराए लगली–गे माइ, अगबे चाउर दालि देने तँ पेटमे चलि जएतै। जौले रिहन्तै नइँ तौले खएते केना? मर तेकरो ला भनसिया चाही । ओहि भनसियाकेँ पेटपर लात हिनका आउरके मारल जएतनि ?
हे लिअ भेल दू पसेरी चाउर अहूँकेँ। गुड़िया बियाहमे अहुँ जै सँ प्रसन्ने रही। गम्हरियाबाली सतखेलिया रहए, असली घैंहरि खेलाड़ि । खँसीकेँ बूझऽ लागलि गोनू बाबूक बिलाड़ि ।
दिन दशो नइँ बीतल हएतै कि दौड़ल आएल हबेलीमे । गुड़िया माए हपसले बहरेली महखरसँ, यै गम्हरियाबाली। खँसीकए समाङ नीके ना अइ ने।
दुर कि नीक रहतै। पहिलका बान्हल खुटेसल खँसीकेँ पेट बैठल रहै । तैला खाएले अहगरेसँ छौड़िया सभ लपेलप भुजाभरी देलकै, से आब पेट–मुँह चलै हए।
से सूनिते हहाएले गेलीह डागडरनी गोसाइ घर,–हे भगवती! केहन भाग करम भऽ गेलै एहि छौड़ियाक से नइँ जानि। ओइ दिन गहुम पिसबए गेलै तँ आँटे दोखरा रहि गेलै। दहीक खोर पौड़बला जेकरासँ साइ गछा कऽ अएलै तेकर महिसे दू दिन रहि कऽ बिका गेलै। केहुनाकऽ खँसी बचा कऽ भरमा इज्जति बचा दाए हो देवता-पितर। जिउके बदलामे झाँप आ सभटा नीकेना सिद्ध भऽ जएतै तँ पातरि सेहो देबऽ हे गोसैंयाँ।
मर अइमे देवता पितर की करतै– गम्हरीयाबाली एहन समधानल चोट ठोकि देलकनि जे छिलमिला गेलीह गुड़िया माए, जे करत सेैे बैदा ने करतै। सुइया–दवाइ दिअएबै तै सँ ने ठीक होतै। नइँ तँ झाँप पातरि पड़ले रहि जाएत आ खँसी जाएत टिङ।
हे देवता पितर नामे एखन एहन कुभाख नै बाजू।
हे आब दबे–दारुसँ मालो–जाल ठीक होइ छै । गेठरी खोलू हम चलब ।
फिस आ दबाइमे सवा सात सए खरच भऽ गेलनि । डागडर साहेब उसास फेरलनि मर बहि, ढौओ लागि कऽ केहुना खँसीक बलाय तँ टरल ।
चिकबा लुचैया नदाफक सलाहे खँसीकेँ एक–आध चम्मच घीउ उठौना शुरु भेेल। एहिसँ खँसी एबरसँ दोब्बर भिसिण्डु लगले भऽ गेल ।
दिनकेँ बितैत देरी नइँ लगलै। धराएल शुभ दिनमा भल अएबे कएलै। उँजबड़ेड़ा आ भीड़ भरक्कासँ बरनेमा नइँ।
सख–सोहर लेनदेनक लेखा–जोखा नइँ । पाल–पण्डालक कोन खेरहा । मुज्जोफरपुरके ऊ नामी हलुवाइ मिठाइ बनबऽ बला, जनकपुरके बढ़का स्टार होटलके “कूक” खाना बनबऽ बला आ काठमाण्डू मीट हाउसक भनसीया स्पेशली माछ–मँाउसक परिकार बनबऽ लेल मंगाओल गेल रहै। एम्हर तरुआ-बघरुआ, तिलौरी, दनौरी, बड़ी–कढ़ी बास्तेै गाम गमैतक बूढ़ पुरैनियाँ सभ रहबे करथिन्ह।
ठाम–ठाम भिडियो कैमरा चालू रहै । एकदम सिनेमा माफिक। जेकरा नहियो काम रहै सेहो अफसियाँत, कैला तँ भिडियो सिडीमे देखार होएब।
रातिमे मन माफिक रंग–विरंगक मधुर मिष्ठान संगे माछक व्यबस्था रहै। माछ रहे से देख पड़ोसनी जैर मरऽ बला। बीस–बीस किलोके । बनबऽ कालमे दू–दू पट्ठा जुआनके सम्हार नइँ धरै । ओकर बनौनाइ देखबऽ लए भिडियो कैमरा एकदम रेडी। धन कही सुखरा मलहबाक पहलमनमा बेटा सोंसियाके जे माछ काटि बना देलकै। दैव रे दैव, माछ रहौ कि बनेल से नइँ जानि, सोसिया मलाहके कएल खेती गमल बात रहै तँए बना सकलै नइँ तँ नइँ बैनतै। मुड़ा निकलै पँँच–पँँच किलोके आ कुटिया याह-याह टाके।
खाइतकाल एक छोड़ि दोसर कुटिया कोनो बरियतिया नै गछनि। सौंसे मुरा एक्केह गोटा लेलनि। तिनको सौंसे नइँ अघरलनि ।
बिहान भने भतखइ मे माँउस एकदम अलेल। डब्बुके लऽ कऽ परसल गेल। घरबैयाकेँ होइ जेना माँउस से तोइप कऽ तऽर कऽ दी। खनाइसँ इज्जती बढ़ै छै। जेहन भोज तेहन मान प्रतिष्ठा। बराइ आ प्रशंसासँ डागडरो साहेबक बराती निहाल कऽ देलकनि। आब गच्छि अघाएल बरियाती ढेकार संग मुँह प्रशंसा करऽ लगलथि ।
नै विलक्षण। गच्छ अघाएल बराती अछिनरे रहलै।
हँ तँ काल्हियो आ आइयो मधुर मिष्ठारनसँ थैहर-थैहर कऽ देलथिन। माछ–माउस अनपूछे रहलै।
जहिना परसऽ मे उपरौंझ तहिना बड़ाइ प्रशंसामे रहलै।
अघएला उत्तर मूल्यााङ्कन किछु गोटे खोदवेदक रुपमे शुरु कएलनि। –नइँ–नइँ बड़ बेस, बड़ बढियाँ रहलनि। खाली माछ बेसी जुआएल छलनि । व्यग्र डागडर साहेबकेँ पछताबा हुअ लगलनि– केहन हम रजिनराक बात नइँ मानि सेरिए-असेरी माछ किनने रहितहुँ तँ आइ ई खिधान्स नइँ होइत।
ततबे, कुटिया कने छोट-छोट रहितनि ।
कने तरल झूर छलनि ।
घरबैयाकेँ होइक, सभ बूरल आ से भनसिया कारणे। सरबेके बोइने काटि लेबनि ।
इह । माउस कनेे बेसिए सीझल रहनि ।
एकगोटे व्यंगसँ बजलाह- से नइँ बूझल गेलै। स्पेशल भनसिया भेने एहिना होइ छै।
खाएला तँ हमहुँ खएबे कएलिऐ। पाइ लागल रह,ै धरि एते तँ अबश्ये कहब जे खसी बेसी तेलाह रहैक से कोनो खास स्वाद नइँ रहैक।
जतेक मुँह ततेक छेद ।
डागडर साहेब झाम घुरैत मथा-हाथ दैत, सभ कएल–धएल अकारथ गेल। ओहिमे एकगोटे एहन बरियाती रहथि जे वरपक्षक नइँ रहथि। खाली अइ दुआरे मार्कण्डेय झाजी केँ लाएल गेल रहनि जे हुनकर कामे रहनि बहुते खाएब। चूड़ा दही भेल तँ अढ़ैया चूड़ा, खोरभरि दही, बिन ढेकारेक देख देताह। खाएल–पियलपरसँ साठि–सत्तरि रसगुल्ला देखि देताह। आम महिना चालीस–पचास आम उठितो–उठितो गींर जएता। से पुरुष अहू बरियातीमे खएनाइए देखऽ वास्ते मङाओल गेल छलाह। ओ देखहि जोग खएने छलाह । ई दिगर बात जे भोजमे हुनकर मन नइँ भरलनि । खौंझाएल मार्कण्डेय खिन्ने होइत बजला,– हँ कहऽ तँ पड़लै जे नीके खएनाइ रहनि। मुदा मन पछताइए जे कएक ठामसँ बरियातीमे खाए चल लए बजाहटि आएल रहए। ओम्हपर गेल रहितहुँ तँ पछताए नहि पड़ल रहितए ।
एहि बीचमे एकगोटे जे खाइत काल हुनकर बहुत रास फोटो खिचने रहथि से देखा देलकनि-–देखियौ तँ फोटोमे अपने केना–केना कते–कते खएने छिऐ।
अएना जेकाँ आब फोटबो बजै छै साँच, से देखि भड़कि गेला मार्कण्डेय- रौ साऽऽर, ऐमे हमरा बजनियाँ के बना देलक?
लोको उत्सुकतासँ फोटो देखऽ लागल तँ देखलक जे ई दुनू हाथे कोकाकोलाक जे बोतल पिबैत छथि, से फोटोमे बुझाइक सहनाइ बजबै छथि। चौल करैत एकगोटे बजला- होउ आब इएह फोटो देखा-देखा साइयो बान्हब।
आऽरौ बहिं, से ओतबे, के ने के यैह टा के बेढब मूड़ा हमरा पातपर राखि देलक।
होउ तँ एहन मूड़ा आनठाम कतौ देखनहुँ ने हएब तकर प्रमाण भेल। माने कि जे से, कि जे से सेहे रहितै तँ नीक। ओइमे तँ हमरा मरपर लुधकल सनके बुझाइए ।
छीया–छीया। आरे बाप रे बा, अन्हेेर कएलक ई सभ मार्कण्डेय जी ! अहाँकेँ तँ गया–गांग लागल । होउ धोती जनउ जल्दीसँ बदलू आ गंगाजली छीटि शुद्ध होउ।
Posted by Gajendra at 8:30 AM
Labels: परमेश्वर कापड़ि
Subscribe to: Post Comments (Atom)


text:
कुमुद सिंह
नई दिल्ली। एकटा सिनेमा मे देखने रही हीरो अपन घरक उपर स हवाई जहाज उडा रहल छल। इ अनुभव सब पायलट लेल अनुपम होइत अछि। मिथिलाक कईटा पायलट आइ विभिन्न कंपनीक सेवा विमान आ भारतीय वायुसेनाक युद्धक विमान उडा रहल छथि, मुदा मिथिलाक आकाश आ जमीन पर हवाई जहाज उडेबा बा उतारबा क सौभाग्य केवल एकमात्र मैथिल सुरेंद्र चौधरी क हिस्सा मे अछि। दरभंगा एविएशन क डिकोटा विमान कए ओ 1960 स 1963 तक कईक बेर दरभंगा एयरपोर्ट स उडेलाह आ उतारलाह। जखन पहिल बेर हम डिकोटा देखने रही त इ सोचने नहि रहि जे ओहि जमाना मे जखन गाडी चलेनिहार तक मिथिला मे गानल-गुथल छल, तखन कोनो मैथिल एहि विमान क पायलट होएत। दू साल पहिने पता चलल जे एहि विमान क एकटा पायलट दरभंगा क छलाह। तलाश शुरू कैल, त लोक हंसलक। कहलक जे केकरा तकैत छी, बड पुरान गप छै, के कतए गेल, आब भेटत। मुदा खोज जारी रहल। पिछला दू दिन पहिने सुरेंद्र चौधरी क तलाश पूरा भेल। सुरेंद्र चौधरी एअर इंडिया क निदेशक मंडल स 1997 मे सेवानिवृत्त भ एखन मुंबई मे रहैत छथि। हुनक परिवार मे आइ पांच टा बेटा-भातिज सेहो पायलट छथि। ओ एहन पहिल आ एक मात्र मैथिल छथि जिनका दरभंगा एयरपोर्ट पर विमान उतारबाक सौभाग्य भेटल अछि। 1960 मे सुरेंद्र चौधरी दरभंगा एविएशन मे नौकरी शुरू केलथि आ 1963 तक एहि कंपनी मे रहलाह। 1963 मे केंद्र सरकार एहि कंपनी कए अधिग्रहण क लेलक। सुरेंद्र चौधरी 1963 मे एयरवेज इंडिया आ 67 मे एअर इंडिया ज्वांइन केलथि। श्री चौधरी एअर इंडिया क सबस काबिल पायलट मे स एक छलाह। ओ बोइंग 707 स ल कए ओहि कालखंडक सबस पैघ जहाज बोइंग 747 तक उडेलाह। कईटा विमान कए उडा चुकल सुरेंद्र चौधरी कए अपन पहिल प्यार डीसी-3 डिकोटा क स्मरण आइ सेहो रोमांचित क दैत अछि। करीब 47 साल बाद जखन ओ अपन विमान कए तसवीर मे देखलाह त आत्मविभोर भ गेलाह। दुर्भाग्यवश हुनका लग एहि विमानक कोनो फोटो नहि छल। ओ फेसबुक क अपन वाल पर लिखलाह अछि जे एहि विमान कए हम कई बेर दरभंगा एयरपोर्ट पर उतारने आ उडेने छी। तखन हम Capt I. N. Boodrie क सह पायलट छलहुं। अपन जीवनक आठ दशक देख चुकल सुरेंद्र चौधरी कए 1951 क एकटा घटना पायलट बनबा लेल प्रेरित केलक। 1951 मे प्रधानमंत्री नेहरू दरभंगा गेल छलाह। ओहि दौरान श्री चौधरी उत्सुकतावश नेहरूक विमान लग चल गेल छलाह, जाहि पर नेहरूक सुरक्षाकर्मी हुनका ओहि ठाम स भगा देने छल। एहि घटना क बाद ओ केवल पायलट नहि बनलाह, बल्कि श्री चौधरी अपन पहिल सेवा ओहि कालखंड क सबस बेहतरीन जहाज डीसी-3 डिकोटा क पायलट क रूप मे देलथि। श्री चौधरी कहैत छथि जे डीसी-3 डकोटा ओहि समय मे भारतक सबस सुंदर आ आधुनिक विमान छल। ओकर बारे मे एतबे कहब काफी अछि जे ओ भारत मे असगर छल आ प्रधानमंत्री नेहरू सेहो जाहि विमान क उपयोग करैत छलाह ओ डीसी-3 डिकोटा स काफी दब छल आ वायु सैनिक सब कए ढोबा मे काज अबैत छल। 1963 क बाद इ जहाज भारत क प्रधानमंत्री क आधिकारिक वाहन बनि गेल आ 20 साल स बेसी समय तक इ प्रधानमंत्री क सेवा मे रहल। निश्चित रूप स ओ विमान उडेबा सन आनंद फेर कहियो नहि आयल।
दरभंगा एविएशनक पतन पर ओ लिखैत छथि- हमरा ओ दिन स्मरण आबि रहल अछि जखन हमर इ जहाज भारत सरकार अधिग्रहण क रहल छल। डॉ कामेश्वर सिंह क निधन भ चुकल छल आ एक प्रकार स कंपनी क बागडोर ककरो हाथ मे नहि छल। हम सब दुखी मन स कंपनी कए सरकार क हवाले करबा लेल मजबूर छलहुं। आइ करीब 50 साल बाद सुरेंद्र चौधरी दरभंगा एविएशन आ दरभंगा एयरपोर्ट क स्मरण सुना रहल छथि, मुदा सच इ अछि जे सुरेंद्र चौधरी खिस्सा जाहि ठाम खत्म होइत अछि, दरभंगा एविएशन आ दरभंगा एयरपोर्ट क खिस्सा सेहो ओतहि खत्म भ जाइत अछि। दरभंगा एविएशन आब चालू नहि भ सकैत अछि, सुरेंद्र जी सेहो आब जहाज उडेबाक स्थिति मे नहि छथि, मुदा अगर दरभंगा एयरपोर्ट चालू भ गेल त ओ दरभंगा एयरपोर्ट पर विमान स उतरि सकैत छथि, संगहि जेट एयरलाइंस मे कार्यरत हुनक भातिज हुनक मातृभमि स हजाज उडेबाक रिकार्ड क बराबरी क सकैत छथि। दरभंगाक जनता आ दरभंगाक जनप्रतिनिधि अपन एहि नायक कए दरभंगा एयरपोर्ट चालू करबा एकटा नीक सनेस द सकैत छथि।
नोट- शीघ्र पढबा लेल भेटत श्री चौधरी क संग साक्षात्कार इ’समाद पर।
maithili news, mithila news, bihar news, latest bihar news, latest mithila news, latest maithili news, maithili newspaper


text:
एकटा आवश्यक सूचना
एहि ठाम संलग्न एकटा फोटो के ध्यान स' देखल जाउ ई हमरा लोकनिक संस्था विद्यापति मैथिल युवा मंच के एक सक्रिय सदस्य छथि :
नाम- धीरज कुमार झा
अवस्था-३५-४० वर्ष
वर्तमान आवास-राहुल विहार, गाज़ियाबाद
जे की विगत १७ जून स' बिना कोनो सूचना के लापता छथि, हिनका परिवारक लोक आ हमरा लोकनि सेहो बहुत चिंतित छी कतहु कोनो पता नहीं चलि पाबि रहल अछि, एहि में अपनें लोकनि स' एक निवेदन अछि जे, ज' हिनका जनैत होईयन्हि वा कतहु कोनो स्थिति में देखने होईयन्हि त' नीचा देल गेल न. पर अबिलम्ब सूचित कयल जाउ आ प्रयास करू जे अपनेंक जे कियो परिचित होइथ हुनका तक ई मेल के पठाओल जाय जाहि स' किछु ने किछु पता चलि पाबय I
1. 09310350503-बसंत कुमार झा
2. 08527345179-पशुपतिनाथ झा
3. 09811860269-नवीन झा
संस्था एहि सहयोग हेतु अपनेंक आजीवन आभारी रहत I
--
सधन्यवाद,
विद्यापति मैथिल युवा मंच
हमर ईमेल:-info@hellomithilaa.com
Subscribe to: Post Comments (Atom)


text:
पटना। बिहार कए ऊर्जा क्षेत्र मे केंद्र महासनेस देलक अछि। बिहार मे अल्ट्रा मेगा पावर प्रोजेक्ट लगेबा लेल केंद्र तैयार भ गेल अछि। एहि योजना क तहत चार हजार मेगावाट स बेसी क बिजली उत्पादन केन्द्र बिहार मे स्थापित होएत। इ प्रोजेक्ट नालंदा जिला मे लगबाक संभावना अछि।
केन्द्रीय टीम अल्ट्रा मेगा पावर प्रोजेक्ट लगेबा लेल स्थान चयन करबा लेल पटना पहुंचल अछि। टीम क सदस्य ऊर्जा विभाग, जलसंसाधन विभाग, भूमि सुधार विभाग आओर बिहार राज्य विद्युत बोर्ड क अधिकारी क संग बैसार क हर संभावना पर मंथन क रहल छथि। स्थान चयन लेल दिक्कत इ अछि जे एहि प्रोजेक्ट लेल कम स कम 2400 एकड़ भूमि आ 120 क्यूसेक जल चाही। सेटेलाइट क सहयोग स भूमि क तलाश शुरू भ चुकल अछि। संभावना अछि जे जमीन नालंदा जिला मे उपलब्ध भ जाएत जाहि ठाम अल्ट्रा मेगा पावर प्रोजेक्ट लगाउल जा सकत। सूत्र कहैत अछि जे नालंदा मे जमीन त उपलब्ध भ जाएत मुदा जल उपलब्ध नहि अछि। विशेषज्ञ मुख्य रूप स एहि पर चर्च क रहल छथि। एहन मे एहि पर सेहो विचार भ रहल अछि जे गंगा नदी स नालंदा तक जल ल जाउल जाए जाहि स ओहि ठाम जल उपलब्ध कराउल जा सकए। ओना राज्यक अन्य स्थान पर सेहो जमीन ताकल जा रहल अछि।
मुख्यमंत्री नीतीश कुमार आ ऊर्जा मंत्री बिजेन्द्र प्रसाद यादव अल्ट्रा मेगा प्रोजेक्ट लेल काफी दिन स प्रयास क रहल छलाह। प्रदेश मे बिजली उत्पादन स संबंधित एहन प्रोजेक्ट आइधरि नहि लागल छल। एकरा लेल राज्य सरकारक बेगरता एहि स प्रकट होइत अछि जे बिहार इंफ्रास्टक्चर कए भूमि तकबा लेल मात्र एक सप्ताह क समय देल गेल अछि। केन्द्रीय टीम एक मास बाद फेर बिहार क दौरा करत आ पावर प्लांट लेल चयनित स्थलक निरीक्षण करत। सूत्रक कहब अछि जे भूमि उपलब्ध भेलाक बाद जल्द स जल्द इ प्रोजेक्ट बिहार मे लागब शुरू भ जाएत। ज्ञात हुए जे राज्य सरकार कए पिछला मास बाढ़ थर्मल पावर मे 50 फीसदी हिस्सेदारी भेटल आ पिछला सप्ताह बरौनी थर्मल लेल कोल लिंक देल गेल। दोसर दिस बिहार सरकार चौसा, बक्सर आ कजरा मे पावर प्लांट लगेबाक तैयारी सेहो शुरू क देलक अछि। ओना एकरा लेल एखन धरि कोल ब्लाक नहि भेटल अछि। बिहार राज्य विद्युत बोर्ड क जनसंपर्क निदेशक हरेराम पाण्डेय क कहब अछि जे अल्ट्रा मेगा पावर प्रोजेक्ट लगलाक बाद प्रदेश क बिजली समस्या एकटा इतिहास बनि जाएत। केन्द्रीय टीम मे केन्द्रीय विद्युत प्राधिकरण क निदेशक पीडी शिवाल, सचिव एमएस पुरी, मुख्य अभियंत अरुण कुमार जैन, पावर फाइनेंस कारपोरेशन क सलाहकार डीके गोल्होत्रा सहित अन्य अधिकारी शामिल छथि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
आगा कहल कि आखिर कहिया धरी मैथिल जनता अपेक्षित होयत रहता। कहिया धरी अप्पन भाई बन्धु सभ केँ रोजी रोजगार के लेल दोसर प्रांत म' जलालत भरल जिन्दगी जीबाक लेल बाध्य हुवे परत। कहिया धरी सरकार द्वारा एहि क्षेत्र केँ उद्योग धंधा केँ प्रति उदासीनता क' सहन करे पड़त।
मिथिला केँ प्रति वर्तमान राजनीतिज्ञ सभक एहि उदासीनता के परिणाम अछि कि मिथिला क्षेत्र सँ आइआइटी, एम्स जेहेन संस्था क' दूर कायल जे रहल अछि। मिथिला राज्य निर्माण सेना केँ नेतृत्व मेँ आठ आर नौ नवम्बर क' दरभंगा म' होय बला रैली म' बेसी सँ बेसी अधिक सभ केँ शामिल होयबाक आग्रह केलंहि। एहि दौरान मिथिला राज्य निर्माण सेना केँ संजय झा रिक्थ, सुमन समाज, सुभाष झा आदि शामिल उपस्थित छलाह।


text:
शनिवार, 10 मार्च 2018
ल.ना.मि.वि. पैनल केर पाँचू सीट पर अखिल भारतीय विद्यार्थी परिषद कएलक कब्जा
दरभंगा : ललित नारायण मिथिला विश्वविद्यालय केर छात्रसंघ चुनावमे अखिल भारतीय विद्यार्थी परिषद विश्वविद्यालय पैनलके समस्त पाँचू सीट पर विपक्षी उम्मीदवारकेँ हरा अपन जीत सुनिश्चित कएलक अछि। शुक्रदिन भेल चुनावमे विद्यार्थी परिषद केर सूरज कुमार अध्यक्ष, अविगत कुमार उपाध्यक्ष, आदित्य कुमार महासचिव, प्रियदर्शनी कुमारी संयुक्त सचिव आ धीरज कुमार कोषाध्यक्ष पद पर जीत हासिल कएलनि। जनतब हो जे चुनाव भेला उपरांत शुक्रे दिन परिणामक घोषणा सेहो भेल जेकर सार्वजनिक साँझमे कएल गेल।
मुख्य चुनाव अधिकारी डॉ. मुनेश्वर यादव जीक अनुसार अध्यक्ष पदकेँ उम्मीदवार सूरज कुमार 105 भोंट ओहिठाम सौरभ कुमारकेँ 62 टा भोंट भेटलनि। उपाध्यक्षक पद लेल अविगत कुमारकेँ 109 भोंट आ हारि चुकल विवेक कुमारकेँ मात्र 60 टा भोंट भेटलनि। महासचिव पद पर आदित्य कुमारकेँ 111 भोंट आ धीरज कुमारकेँ 58 भोंट भेटलनि, संयुक्त सचिव पद लेल प्रियदर्शनी कुमारी केर 110 जेखन कि ओमप्रकाश सिंहके मात्र 59 टा भोंट हासिल भेलनि। कोषाध्यक्ष पद पर धीरज कुमारकेँ 114 भोंट ओतहि सरबत परवीन केर मात्र 53 टा भोंटसँ संतोष करै पड़लनि।
चुनावक बाबत दिनभरि विश्वविद्यालय परिसर केर माहौल गहमागहमी भड़ल छल। करीब 40 सालक बाद अहि चुनावके लेल समस्त छात्र संगठनक बीच हड़कंप मचल छल। विश्वविद्यालयके प्रबंधन भवनमे भारी सुरक्षाके बीच भोंटिंग आ ओकर मतगणना कएल गेल। चुनावमे वाम गठबंधन आ अभाविप केर बीचमे सीधा टक्कर छल।
विदित हो जे पुलिस प्रशासन विश्वविद्यालयके अधिकारी आ मतदाता लोकनिकेँ हुनकर पहिचान पत्र आ काउंसिल सदस्यताक लेल चुनावमे जीतक वास्ते भेटल प्रमाण पत्र देखलाक बादे अंदर जेबाक मौका दैत छलाह।
Labels: दरभंगा